open-index/open-wikipedia-markdown huggingface dataset:
പാരാട്രൂപ്പർ

എയർഡ്രോപ്പ് ചെയ്യാൻ പരിശീലനം ലഭിച്ച എയർ  എയർബോൺ ഡിവിഷനുകളിലെ സൈനികളെ കുറിക്കാൻ ഉപയോഗിക്കുന്ന പദമാണ് **പാരാട്രൂപ്പർ**. പ്രത്യേകയിനം പാരച്യൂട്ട് സഹായത്തോടെയാണ് ഇവർ എയർ ഡ്രോപ്പ് ചെയ്യുന്നത്. യുദ്ധങ്ങളിലെ വേഗതയേറിയ മുന്നേറ്റങ്ങൾക്കും മിന്നലാക്രമാണങ്ങൾക്കും ഒഴിച്ചുകൂടാനാവാത്ത ഒരു വിഭാഗമാണ്‌ പാരാട്രൂപ്പർ. കാട്ടുതീ പോലെയുള്ള പ്രകൃതി ദുരന്തങ്ങൾ അണക്കുന്നതിനും കപ്പൽ അപകടങ്ങളിലെ രക്ഷാപ്രവർത്തനങ്ങൾക്കും ഉപയോഗിക്കാൻ പരിശീലനം ലഭിച്ച പാരാട്രൂപ്പർമാരും നിലവിലുണ്ട്.

## അവലംബം

വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
എയർഡ്രോപ്പ്

സൈനികമോ സൈനികേതരമോ ആയ വിമാനങ്ങളിൽ നിന്ന് വസ്തുക്കൾ ഒരു പ്രത്യേക മേഖലയിൽ പാരച്യൂട്ട് സഹായത്തോടെ നിക്ഷേപിക്കുന്നതിനെയാണ് **എയർഡ്രോപ്പ്** എന്ന പദം അർത്ഥമാക്കുന്നത്. ഈ വസ്തുക്കൾ മരുന്നുകൾ പോലുള്ള ചരക്കുകളോ സൈനികരോ ആയുധങ്ങളോ ബോംബുകളോ എന്തുമാവാം. രണ്ടാം ലോക യുദ്ധകാലത്താണ് എയർഡ്രോപ്പിംഗ് വ്യാപകമായി ഉപയോഗിക്കാൻ തുടങ്ങിയത്. ഭൂകമ്പം പോലുള്ള പ്രകൃതി ദുരന്തങ്ങളിൽ റോഡുകൾ അടക്കം തകർന്നു ഒറ്റപ്പെട്ട പ്രദേശങ്ങളിൽ ഭക്ഷണവും മരുന്നുകളും എത്തിക്കുന്നതിന് എയർഡ്രോപ്പിംഗ് മാത്രമാണ് മാർഗം.
## അവലംബം

വർഗ്ഗം:സൈനികം
സ്പെഷ്യൽ ഫോഴ്സ്

പ്രതികൂലമായ സാഹചര്യങ്ങളെ തരണം ചെയ്തു വേഗതയേറിയ ആക്രമണങ്ങൾക്കായി പ്രത്യേകമായ തീവ്ര ട്രയിനിങ്ങിലൂടെ പരിശീലിപ്പിച്ചെടുക്കുന്ന പ്രത്യേക വിഭാഗം സൈനികരെയാണ് പൊതുവേ **സ്പെഷൽ ഫോഴ്സ്** അല്ലെങ്കിൽ **സ്പെഷൽ ഓപറേഷൻ ഫോഴ്സെസ്** എന്നറിയപ്പെടുന്നത്. 

രണ്ടാം ലോക മഹായുദ്ധകാലത്താണ് ഇത്തരം സൂപ്പർ സൈനികരുടെ ഉത്ഭവം. സാധാരണ സൈനികരിൽ നിന്ന് ഉയർന്ന യുദ്ധപാടവവും കഴിവും പ്രകടിപ്പിക്കുന്ന സൈനികരെയാണ് പ്രധാനമായും ഈ വിഭാഗത്തിലേക്ക് തിരഞ്ഞെടുക്കുന്നത്. അതിനാൽ സാധാരണ സൈനികരെക്കാൾ മികവുറ്റ  പോരാട്ട വീര്യവും കഴിവും ഇത്തരം സൈനികർക്കുണ്ടാവും. സാധാരണ സൈനികരെക്കൾ മികവുറ്റ ആയുധങ്ങളാണ് ഇത്തരം സൈനികർ ഉപയോഗിക്കുന്നതും. സൈനികേതരമായ  ഓപ്പറേഷനുകൾക്കും സീക്രട്ട് മിഷനുമൊക്കെ ഇത്തരം വിഭാഗത്തെയാണ്‌ അയക്കറുള്ളത്. സാധാരണ സൈനിക നീക്കങ്ങളിലും മറ്റു സൈനികരോടൊപ്പം ചേർന്ന് ഇത്തരം വിഭാഗങ്ങൾ പ്രവർത്തിക്കാറുണ്ട്.

ലോകത്തെ മിക്കവാറും രാഷ്ട്രങ്ങൾക്കും സ്പെഷൽ ഓപറേഷൻ ഫോഴ്സ് നിലവിലുണ്ട്. കര സൈന്യത്തിനും നാവിക സൈന്യത്തിനും വേറെ വേറെ സ്പെഷൽ ഫോഴ്സ് ഉള്ള രാജ്യങ്ങളുമുണ്ട്. സോവിയറ്റ് യൂണിയന്റെ സ്പെറ്റ്സ് നാറ്റ്സ്, അമേരിക്കയുടെ നേവി സീൽ, ബ്രിട്ടന്റെ എസ്.എ.എസ് (സ്പെഷൽ എയർ സർവീസ്) എന്നിവ പേരുകേട്ട സ്പെഷൽ ഫോഴ്സ് വിഭാഗങ്ങളാണ്. ഇന്ത്യയുടെ പ്രധാന സ്പെഷൽ ഫോഴ്സ് വിഭാഗമാണ് *സ്പെഷൽ ഫ്രോണ്ടിയർ സർവീസ്*

വർഗ്ഗം:സൈനികം
ബെൽഗാം ജില്ല

കർണാടക സംസ്ഥാനത്തിന്റെ വടക്കുഭാഗത്തായി സ്ഥിതിചെയ്യുന്ന ഒരു ജില്ലയാണ്‌  **ബെൽഗാം ജില്ല** (കന്നഡ: ಬೆಳಗಾವಿ ಜಿಲ್ಲೆ *ബെളഗാവി ജില്ല*, മറാത്തി: बेळगांव *ബെളഗാവ്* ). 2011-ലെ സെൻസസ് കണക്കുകൾ പ്രകാരം ഇവിടത്തെ ജനസംഖ്യ 4,778,439 ആണ്, കർണാടക സംസ്ഥാനത്തിലെ ഏറ്റവും കൂടുതൽ ജനസംഖ്യയുള്ള ജില്ലകളിൽ രണ്ടാം സ്ഥാനത്താണ് ബെൽഗാം. 

13,415 ച.കി.മീ വിസ്തീർണ്ണമുള്ള ഈ ജില്ലയുടെ ആസ്ഥാനം ബെൽഗാം ആണ്‌. കിഴക്ക് ബാഗൽക്കോട്ട് ജില്ല, വടക്കും പടിഞ്ഞാറും മഹാരാഷ്ട്ര, തെക്ക് പടിഞ്ഞാറ് ഗോവ, തെക്ക് ഉത്തര കന്നഡ ജില്ല, ധാർവാഡ് ജില്ല എന്നിവയുമാണ് ബെൽഗാം ജില്ലയുടെ അതിർത്തികൾ.

## ചരിത്രം
ബെൽഗാം നഗരത്തിന്റെ ആദ്യനാമം സംസ്കൃതത്തിൽ 'വേണുഗ്രാമ' എന്നായിരുന്നു. കാദംബ രാജവംശത്തിന്റെ ആദ്യകാലതലസ്ഥാനമായിരുന്ന  ഹലസി പട്ടണത്തിൽ ധാരാളം ചരിത്ര സ്മാരകങ്ങൾ സ്ഥിതി ചെയ്യുന്നു, .

സ്വാതന്ത്ര്യസമരക്കാലത്ത്  ഇംഗ്ലീഷ് ഈസ്റ്റ് ഇന്ത്യാ കമ്പനിക്കെതിരെ കലാപം നയിച്ച കിത്തൂരിലെ റാണി ചെന്നമ്മ (1778–1829) ബെൽഗാമിലാണ് ജനിച്ചത്

## അതിർത്തി തർക്കം
1956-ലാണ്‌ ഭാഷാടിസ്ഥാനത്തിൽ സംസ്ഥാനങ്ങൾ രൂപവത്കരിച്ചപ്പോൾ ഈ പ്രദേശം മൈസൂർ സംസ്ഥാനത്തിൽ ഉൾപ്പെടുത്തി. ജില്ലയിൽ കർണാടക സംസാരിക്കുന്നവർക്കാണ് ഭൂരിപക്ഷമെങ്കിലും നഗരങ്ങളിൽ ഭൂരിഭാഗം ജനങ്ങളും മറാത്തക്കാരാണ്, ഈ പ്രദേശത്തിനു വേണ്ടി കർണാടകവും മഹാരാഷ്ട്രയുമായി അതിർത്തിത്തർക്കം നിലനിൽക്കുന്നു. .

## അവലംബം

## പുറത്തേക്കുള്ള കണ്ണികൾ

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:ബെൽഗാം ഡിവിഷൻ
ഭോലു

ഇന്ത്യൻ റെയിൽവേയുടെ ഭാഗ്യമുദ്രയാണ് () **ഭോലു** എന്ന ആനക്കുട്ടി. ഇതിനെ **ഭോലു എന്ന ഗാർഡ് ആന** എന്നും വിളിക്കുന്നു. ഈ ആനയുടെ കാർട്ടൂൺ ചിത്രം ഒരു പച്ച സിഗ്നൽ വിളക്കും പിടിച്ചു കൊണ്ടു നിൽക്കുന്ന രൂപത്തിലാണ് ചിത്രീകരിച്ചിട്ടുള്ളത്. ഇന്ത്യൻ റെയിൽവേ 150-ാം വാർഷികം ആഘോഷിച്ച വേളയിൽ 2002 ഏപ്രിൽ 22-നാണ് ഭോലുവിനെ ആ ആഘോഷത്തിന്റെ ഭാഗ്യമുദ്രയായി പ്രഖ്യാപിച്ചത്. പിന്നീട് 2003-ൽ ഭോലുവിനെ റെയിൽവേയുടെ തന്നെ സ്ഥിരം ഭാഗ്യമുദ്രയായി തീരുമാനിക്കുകയായിരുന്നു. ഈ ചിഹ്നത്തെ ഒരു നാണയത്തിന്റെ പുറകുവശത്തായിട്ടാണ് സജ്ജീകരിച്ചിരുന്നത്.

## അവലംബങ്ങൾ

വർഗ്ഗം:മുദ്രണം
വർഗ്ഗം:ഇന്ത്യൻ റെയിൽവേ
വർഗ്ഗം:കാർട്ടൂൺ കഥാപാത്രങ്ങൾ
വർഗ്ഗം:ഏപ്രിൽ 22
വർഗ്ഗം:2002
ജയന്ത ഹസാരിക

ആസ്സാമീസ് ഗായകനും ഗാനരചയിതാവുമാണ്**ജയന്ത ഹസാരിക**. (20 സപ്തം: 1943 – 15 ഒക്ടോ: 1977) .നിരവധി ചലച്ചിത്രഗാനങ്ങൾക്ക് അദ്ദേഹം സംഗീതസംവിധാനം നിർവ്വഹിയ്ക്കുകയും ചെയ്തിട്ടുണ്ട്. ഗായകനായിരുന്ന ഭൂപൻ ഹസാരികയുടെ ഇളയ സഹോദരനുമാണ് ജയന്ത.

## ജിവിതരേഖ
ആസ്സാമിലെ സംഗീതപാരമ്പര്യമുണ്ടായിരുന്ന ഒരു കുടുംബത്തിൽ ജനിച്ച ജയന്ത സ്കൂൾ വിദ്യാഭ്യാസത്തിനു ശേഷം കൊൽക്കത്തയിലേയ്ക്ക് താമസം മാറ്റുകയും ചില ഗാനങ്ങൾ എച്ച്. എം.വിയ്ക്കു വേണ്ടി റിക്കാർഡു ചെയ്യുകയുമുണ്ടായി. നാട്ടിൽ തിരിച്ചെത്തിയ ജയന്ത സഹോദരനായ ഭൂപനോടൊപ്പം നിരവധി ചിത്രങ്ങൾക്ക് സംഗീതസംവിധാനം നിർവ്വഹിച്ചു.

## പുറംകണ്ണികൾ
## External links
*http://www.bipuljyoti.in/music/jayantahazarika2.html 
*http://www.bipuljyoti.in/music/jayantahazarika.html 
*http://www.markinkalpataru.org/modules.php?name=News&file=article&sid=62 

## അവലംബം

വർഗ്ഗം:സംഗീതസം‌വിധായകർ
വർഗ്ഗം:ആസ്സാമീസ്
വർഗ്ഗം:സെപ്റ്റംബർ 20-ന് ജനിച്ചവർ
വർഗ്ഗം:ഒക്ടോബർ 15-ന് മരിച്ചവർ
വർഗ്ഗം:1943-ൽ ജനിച്ചവർ
വർഗ്ഗം:1977-ൽ മരിച്ചവർ
എയർബോൺ ഫോഴ്സ്

യുദ്ധ സമയങ്ങളിൽ കാരിയർ യുദ്ധ വിമാനങ്ങളിൽ നിന്നോ കാരിയർ ഹെലിക്കോപ്റ്ററുകളിൽ നിന്നോ ശത്രു നിരകൾക്ക് പിന്നിൽ എയർ ഡ്രോപ്പ് ചെയ്യാൻ പരിശീലനം ലഭിച്ച സൈനിക വിഭാഗത്തെയാണ് **എയർബോൺ ഫോഴ്സ്** അല്ലെങ്കിൽ **എയർബോൺ ഡിവിഷൻ** എന്ന് വിശേഷിപ്പിക്കുന്നത്. ഇത്തരം പട്ടാളക്കാരെ പാരാട്രൂപ്പർ എന്ന് വിളിക്കുന്നു. ലോകത്തെ മിക്ക പ്രധാന രാജ്യങ്ങളുടെ കര  നാവിക സൈന്യങ്ങൾക്ക് ഇത്തരം വിഭാഗങ്ങളുണ്ട്. പൊതുവെ ലഘുവായ ആയുധങ്ങൾ വഹിക്കുന്നവരാണ് ഈ സൈനികർ. രണ്ടാം ലോകമഹായുദ്ധത്തിൽ സഖ്യ കക്ഷികളുടെ മുന്നേറ്റത്തിന് ഇത്തരം സൈനിക വിഭാഗം പ്രത്യേക പങ്ക് വഹിച്ചിരുന്നു.
## ചരിത്രം
## രണ്ടാം ലോകയുദ്ധത്തിലെ പങ്ക്
## അവലംബം

 
വർഗ്ഗം:സൈനികം
മൈക്രോ യൂണിറ്റ്‌സ് ഡവലപ്‌മെന്റ് റീഫിനാൻസ് ഏജൻസി

ഭാരതത്തിലെ ചെറുകിട സംരംഭകർക്ക് 10 ലക്ഷംരൂപവരെ വായ്പ നൽകാൻ ലക്ഷ്യമിട്ട്  ആരംഭിച്ചിട്ടുള്ള സർക്കാർ ബാങ്കിങ്ങ് സ്ഥാപനമാണ് **മുദ്ര ബാങ്ക്** അഥവ **മൈക്രോ യൂണിറ്റ്‌സ് ഡവലപ്‌മെന്റ് റീഫിനാൻസ് ഏജൻസി**. 2015ൽ ആണ് ഇതിൻ്റെ തുടക്കം . യാതൊരു ഈടുമില്ലാതെ വായ്പ ലഭിക്കും എന്നതാണ് ഈ പദ്ധതിയുടെ പ്രത്യേകത. സ്ഥലത്തിൻ്റെ ആധാരം, സ്വർണ്ണം, ആൾ ജാമ്യം, സാലറി സർട്ടിഫിക്കറ്റ് അങ്ങനെയുള്ള ഒരു തരത്തിലുള്ള കോ ലാറ്ററലും വേണ്ടതില്ല. വീടിനടുത്തുള്ള ദേശസാത്കൃത ബാങ്കിനെ സമീപിച്ചാൽ മതി. ചെറിയ സ്റ്റേഷനറി കട, ബ്യൂട്ടി പാർലർ, ഓട്ടോറിക്ഷ, തട്ടുകട, ചായക്കട ,ബാർബർ ഷോപ്എന്നിങ്ങനെയുള്ള സംരംഭങ്ങൾ തുടങ്ങാനാഗ്രഹിക്കുന്നവർക്ക് ഈടൊന്നും നൽകാതെ ആവശ്യമായ പണം വായ്പയായി കിട്ടും മൈക്രോ ഫിനാൻസ് സ്ഥാപനങ്ങളുടെയും നിയന്ത്രണം മുദ്ര ബാങ്കിൽ അധിഷ്ടിതമായിരിക്കും.ഇന്ത്യയിൽ വൻ തോതിൽ സാമ്പത്തിക പുരോഗതി ഉണ്ടാക്കാൻ ഈ പദ്ധതിക്ക് കഴിഞ്ഞു.

## ആരംഭം
2015 ഏപ്രിൽ 8 നായിരുന്നു ഇവയുടെ ഉദ്ഘാടനം പ്രധാനമന്ത്രി നരേന്ദ്ര മോദി നിർവഹിച്ചത്.  പ്രധാൻ മന്ത്രി മുദ്ര യോജന പദ്ധതിയുടെ കീഴിൽ നനമന്ത്രി അരുൺ ജെയ്റ്റ്‌ലി 2015 ബജറ്റിൽ പ്രഖ്യാപിച്ച മുദ്ര ബാങ്കിന്റെ മൂലധനം 20,000 കോടി രൂപയാണ് . 
## ഉദ്ദേശം== എക്ട്രീം പൊവർട്ടി യിലുള്ളവർ സംരഭകരാകുന്നത് സമ്പദ് വ്യവസ്ഥയെ ചലനാത്മകമാക്കും.പ്രതിവർഷം 1ലക്ഷം കോടി രൂപയെങ്കിലും വായ്പയിലൂടെ നിക്ഷേപിക്കുക, വായ്പ തിരിച്ചടവർക്ക് ഉടനെ വീണ്ടും വായ്പ നൽകി പ്രോത്സാഹിപ്പിക്കുക,
  സ്ത്രീകകൾ, ദളിതർ, വികലാംഗർ എന്നിവർക്ക് മുൻഗണന നൽകുക, 20% വരെ എഴുതിതള്ളി സംരഭകരെ ബുദ്ധിമുട്ടിക്കാതിരിക്കുക എന്നിവ ഉദ്ദേശിക്കുന്നു..
നിലവിൽ ചെറുകിട വ്യവസായ വികസന സബ്സിഡിയറിയറിയായി സിഡ്ബിയുടെ കീഴിൽ ആരംഭിച്ചിട്ടുള്ള ഈ സ്ഥാപനം ഭാവിയിൽ സ്വതന്ത്ര പദവിയോടെ സൂഷമ സാമ്പത്തിക സ്ഥാപനങ്ങളുടെ നിയന്ത്രണ സംവിധാനമായി പ്രവർത്തിക്കുന്ന തരത്തിലാണ് വിഭാവനം ചെയ്തിരിക്കുന്നത്. തുടങ്ങിയതിൽ പിന്നെഇതു വരെ 30 കോടിയോളം പേർക്ക് 15 ലക്ഷം കോടി രൂപ വായ്പയായി നൽകി. കേരളത്തിൽ മാത്രം 80000കോടി രൂപ വായ്പയായി നൽകി. കേരളത്തിൽ 5 ലക്ഷത്തോളം പേർക്ക് പുതിയ സംരഭങ്ങൾ തുടങ്ങാൻ സാധിച്ചു

## പ്രവർത്തനം
പ്രാഥമിക ഘട്ടത്തിൽ താഴെ പറയുന്ന 3 തരം വായ്പ്പകളാണ് മുദ്ര ബാങ്ക് അനുവദിക്കുന്നത്. ബാങ്ക് മനേജർ വായ്പ നിഷേധിക്കരുതെന്നും പരമാവധി വായ്പ നൽകണമെന്നും കേന്ദ്ര സർക്കാർ നിഷ്കർഷിക്കുന്നു. വായ്പ നിഷേധിക്കുന്ന ഈട് ആവശ്യപ്പെടുന്ന ബാങ്കിനെ തീരെ പ്രധാന മന്ത്രിക്ക് പരാതി നൽകാം Distributed പരമാവധി സാവകാശം നൽകാനും സംരഭകരോടൊപ്പം സൗഹാർദ്ദ പരമായി നിലകൊള്ളാനും സർക്കാർ നിർദ്ദേശിക്കുന്നു .
 ന്യായമായ കാരണമില്ലാതെ നിഷേധിക്കുന്ന ബാങ്കിനെതിരെ ഏതൊരു പൗരനും പ്രധാനമന്ത്രിക്ക് പരാതി നൽകാവുന്നതാണ്.
*ശിശു: ₹ 50,000 വരെയുള്ള വായ്പ ( ചെറിയ കട തുടങ്ങാൻ )
*കിഷോർ: ₹ 5,00,000 അഞ്ച്ലക്ഷം വരെയുള്ള വായ്പ 
*തരുൺ: ₹ 10,00,000 പത്ത് ലക്ഷം വരെ വായ്പ (ചെറുകിട വ്യവസായങ്ങൾ തുടങ്ങാം)

## അവലംബം


വർഗ്ഗം:ഭാരതസർക്കാരിന്റെ പദ്ധതികൾ
കഞ്ചിക്കോട്

കേരളത്തിലെ പാലക്കാട് ജില്ലയിലെ പുതുശ്ശേരി പഞ്ചായത്തിൽ സ്ഥിതിചെയ്യുന്ന വ്യസായിക പട്ടണമാണ് കഞ്ചിക്കോട്.പാലക്കാട് പട്ടണത്തിൽ നിന്ന് 12 കിലോമീറ്ററും,കോയമ്പത്തൂരിൽ നിന്നും ദേശീയപാതയിലൂടെ 33 കിലോമീറ്ററും
ദൂരത്തിൽ കഞ്ചിക്കോട് സ്ഥിതിചെയ്യുന്നു.വാളയാർ ചെക്ക്പോസ്ടിനടുത്താണ്  കഞ്ചിക്കോട് സ്ഥിതി ചെയ്യുന്നത്. കേരളത്തിലെ പ്രധാന വ്യവസായികപ്രദേശങ്ങളിൽ ഒന്നാണ് കഞ്ചിക്കോട്.ഇന്ത്യൻ ടെലിഫോൺ ഇൻഡസ്ട്രീസ്(ഐ.ടി.ഐ), 
ഇൻസ്ട്രുമെന്റേഷൻ ലിമിറ്റഡ് (ഐ.എൽ.പി),ഫ്ലൂയിഡ് കൻട്രോൾ റിസർച്ച് ഇൻസ്റ്റിറ്റ്യൂട്ട്(എഫ്.സി.ആർ.ഐ)കാർബൊറണ്ടം ഇന്റർനാഷണൽ, പെപ്സി ,പി.പി.എസ് സ്റ്റീൽ (കേരള)പ്രൈവറ്റ് ലിമിറ്റഡ് ,യുണൈറ്റഡ് ബ്രൂവറീസ്,
എമ്പീ ടിസ്ടിലറീസ്,മാരികോ,ഭാരത് എർത്ത് മൂവേഴ്സ് ലിമിറ്റഡ്,രബ്ഫില ഇന്റർനാഷണൽ,ആര്യ വൈദ്യ ഫാർമസി തുടങ്ങിയ വ്യവസായ സ്ഥാപനങ്ങളുടെ പ്രവർത്തന യുണിറ്റുകൾ കഞ്ചിക്കോടുണ്ട്. കൂടാതെ ഒരു കേന്ദ്രീയ വിദ്യാലയം ,ഫയർ സ്റേഷൻ ,റയിൽവേ സ്റേഷൻ ,പെട്രോൾ പമ്പുകൾ,ഭക്ഷണശാലകൾ,എ.ടി.എം സംവിധാനങ്ങൾ തുടങ്ങിയവയും ഇവിടെ നിലകൊള്ളുന്നു.പുതുതായി തുടങ്ങുന്ന റയിൽവേ കൊച്ച് ഫാക്ടറി ,കേരളത്തിനനുവദിച്ച ഐ.ഐ.ടി എന്നിവയും കഞ്ചിക്കൊടാണ് വരാൻ പോകുന്നത് .പാലക്കാടുനിന്നും കോയമ്പത്തൂർക്കുള്ള കെ.എസ്.ആർ.ടി.സി ബസ് സേവനങ്ങളും വാളയാർ,ചിറ്റൂർ,മലമ്പുഴ എന്നിവിടങ്ങളിലേക്കുള്ള ലോക്കൽ ബസ് സേവനങ്ങളും ലഭ്യമാണ്.കഞ്ചിക്കോട് മലമ്പുഴ
നിയമസഭാമണ്ടലത്തിന്റെയും പാലക്കാട് ലോകസഭാമണ്ടലത്തിന്റെയും ഭാഗമാണ്.
## അവലംബം


വർഗ്ഗം:പാലക്കാട് ജില്ലയിലെ പട്ടണങ്ങൾ
വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
മിഷൻ ഇന്ദ്രധനുസ്

അടുത്ത അഞ്ചുവർഷത്തിനുള്ളിൽ ഭാരതത്തിലെ 90 ശതമാനം കുട്ടികളിലും പ്രതിരോധ കുത്തിവയ്പ്പ് ലക്ഷ്യമിട്ട് കേന്ദ്ര സർക്കാർ ആരംഭിച്ച പദ്ധതിയാണ് **മിഷൻ ഇന്ദ്രധനുസ്**. 2014 ഡിസംബർ 25 ന് കേന്ദ്ര ആരോഗ്യ വകുപ്പ് മന്ത്രി ജെ.പി. നഡ്ഡയാണ് പദ്ധതിക്ക് തുടക്കം കുറിച്ചത്. യൂണിസെഫിന്റെയും ലോകാരോഗ്യ സംഘടനയുടെയും പിന്തുണയുള്ള പദ്ധതിയുടെ ആദ്യ ഘട്ടം ജൂലൈ അവസാനംവരെ നീണ്ടുനിൽക്കും. ഡിഫ്തീരിയ‍‍, വില്ലൻചുമ, ടെറ്റനസ്, പോളിയോ, ക്ഷയം, അഞ്ചാംപനി, മഞ്ഞപ്പിത്തം എന്നീ രോഗങ്ങളെ ചെറുക്കാനുള്ള മരുന്നുകളാണ് പദ്ധതി പ്രകാരം നൽകുന്നത്. കുട്ടികൾക്കു പുറമെ ഗർഭിണികൾക്കും പ്രതിരോധ കുത്തിവയ്പ്പ് നടത്തും. നേരത്തെ പ്രതിരോധ കുത്തിവയ്പ്പ് നടത്തിയപ്പോൾ വിട്ടുപോയ കുട്ടികളെയും ഉൾപ്പെടുത്തിയിട്ടുണ്ട്. രണ്ടാം ഘട്ടത്തിൽ വടക്കുകിഴക്കൻ സംസ്ഥാനങ്ങളിലെ 33ഉം മഹാരാഷ്ട്രയിലെ 10 ഉം ഉൾപ്പെടെ 201 ജില്ലകളിൽ ഇത് നടപ്പാക്കുന്നു.
## കേരളത്തിൽ
പ്രസവാനന്തരം ശിശുക്കൾക്ക് പ്രതിരോധ കുത്തിവെപ്പ് നിലവാരം 65 ശതമാനത്തിൽ താഴെയുള്ള 201 ജില്ലകളിലാണ് കേന്ദ്ര സർക്കാർ ഊർജ്ജിത കുത്തിവെപ്പ് പ്രചാരണ പരിപാടി നടത്തുന്നത്. കേരളത്തിൽനിന്ന് മലപ്പുറം, കാസർകോട് ജില്ലകളിലാണ് ഇന്ദ്രധനുസ് പദ്ധതി നടപ്പാക്കുന്നത്. 
## അവലംബം


വർഗ്ഗം:ഭാരതസർക്കാരിന്റെ പദ്ധതികൾ
വർഗ്ഗം:ആരോഗ്യം
റോക്കറ്റ് പ്രോപ്പൽഡ് ഗ്രനേഡ്

തോളിൽ വെച്ച് വിക്ഷേപിക്കാൻ പറ്റുന്ന ടാങ്ക് വേധ എക്സ്പ്ലോസീവ് വാർഹെഡ് ഉള്ള ചെറിയ ഇനം റോക്കറ്റുകളാണ് **റോക്കറ്റ് പ്രോപ്പല്ലെഡ് ഗ്രനേഡ്** അല്ലെങ്കിൽ ആർ.പി.ജി (RPG) എന്നറിയപ്പെടുന്നത്. മുന്നിലായി ഹൈ എക്സ്പ്ലോസീവ് ആന്റി ടാങ്ക് (HEAT) എന്ന സ്ഫോടക വസ്തുക്കൾ നിറച്ച വാർഹെഡ്, പിറകിലായി റോക്കറ്റ് പ്രോപ്പെല്ലിംഗ് സിസ്റ്റം എന്നീ രീതിയിലാണ് ഇവയുടെ ഘടന. ഇവ വിക്ഷേപിക്കാൻ ഇവക്കായി നിർമ്മിക്കപ്പെട്ട ലോഞ്ചറുകളും ആവശ്യമാണ്‌. ലോഞ്ചറുകളിൽ വിക്ഷേപണ ശേഷം വീണ്ടും ആർ.പി.ജി റീലോഡ് ചെയ്ത് ഉപയോഗിക്കാം.  ചില ആർ.പി.ജികൾ ഒറ്റതവണ ഉപയോഗിക്കാൻ മാത്രം രൂപകൽപ്പന ചെയ്യപ്പെടുന്നതാണ്. ഒരുതവണത്തെ ഉപയോഗത്തോടെ ഉപയോഗ ശൂന്യമാവുന്ന  ലോഞ്ചറുകൾ ഉപേക്ഷിക്കേണ്ടി വരും. ഇത്തരം ആർ.പി.ജികൾക്ക് പ്രശസ്തി കുറവാണ്. ലൈറ്റ് ഇന്ഫെന്ററി ആയുധങ്ങളിൾ ഒരു പ്രധാനപ്പെട്ട ആയുധമാണ് ആർ.പി.ജി. സാധാരണയായി ടാങ്കുകളും കവചിത വാഹനങ്ങളും ലക്‌ഷ്യമിട്ടാണ്  ഇത്തരം ആയുധങ്ങളെങ്കിലും മനുഷ്യരെ ലക്‌ഷ്യം വെച്ചുള്ള ആർ.പി.ജികളും നിലവിലുണ്ട്. 

ലോകത്തെങ്ങുമുള്ള പോർനിലങ്ങളിൽ ഒഴിച്ച് കൂടാനാവാത്ത ആയുധമാണ് ആർ.പി.ജി. ലോകത്തെ വിവിധ രാജ്യങ്ങൾ രൂപകൽപ്പന ചെയ്ത മോഡലുകൾ നിലവിലുണ്ടെങ്കിൽ സോവിയറ്റ് യൂണിയൻ രൂപകൽപ്പന ചെയ്ത ആർ.പി.ജിയാണ് ലോകത്ത് ഏറ്റവും കൂടുതൽ ഉപയോഗിക്കുന്നത്. ഇവയിൽ തന്നെ ആർ.പി.ജി 7 (RPG 7) എന്നറിയപ്പെടുന്ന മോഡലാണു ലോകത്ത് ഏറ്റവും കൂടുതൽ ഉപയോഗിക്കുന്നത്.

## ചരിത്രം

നാസി ജെർമനിയിലാണ് ഇന്ന് ഉപയോഗിക്കുന്ന ആർ.പി.ജികളുടെ ആദ്യ രൂപം പിറവിയെടുക്കുന്നത്. 
## അവലംബം

വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
വർഗ്ഗം:യന്ത്രങ്ങൾ
പെയർ ബോണി

വിഷി ഫ്രാൻസിൽ  ഫ്രഞ്ചു ഗെസ്റ്റപോയുടെ തലവന്മാരിൽ ഒരാളായിരുന്നു പെയർ ബോണി (25 ജനവരി 1895- 26 ഡിസമ്പർ 1944). രണ്ടാം ലോകമഹായുദ്ധത്തിനുശേഷം ഫ്രഞ്ചു വിചാരണക്കോടതി ദേശദ്രോഹക്കുറ്റത്തിന് വധശിക്ഷ നല്കി. പാട്രിക് മോഡിയാനോയുടെ പല നോവലുകളിലും ബോണിയേയും സഹചാരി ലഫോൺടിനേയും പറ്റി അനേകം പരാമർശങ്ങളുണ്ട്.  ലാ റൂൺട് ഡു നൂയി(The night watch)) എന്ന നോവലിലെ ഫിൽബർട്ട് എന്ന കഥാപാത്രം ബോണിയെ ആധാരമാക്കിയുള്ളതാണെന്ന് അനുമാനിക്കപ്പെടുന്നു..  

### ആദ്യകാലങ്ങൾ
ബോർദോയിലെ കർഷകകുടുംബത്തിൽ ജനിച്ച പെയർ ബോണി, ഇരുപതാമത്തെ വയസ്സിൽ പട്ടാളത്തിൽ ചേർന്ന്, ഒന്നാം ലോകമഹായുദ്ധത്തിൽ പങ്കെടുത്തു. യുദ്ധാനന്തരം ബോർദോയിലെ പട്ടാളക്കാമ്പിൽ ഗുമസ്ഥനായി ജോലി തുടർന്നു.1919-ൽ പോലീസിൽ ചേർന്നു.19922 മുതൽ 1935 വരെ പാരീസിൽ ആയിരുന്നു സേവനമനുഷ്ഠിച്ചത്.  
### ഉയർച്ച, താഴ്ച
കാര്യപ്രാപ്തിയുള്ള ഓഫീസർ എന്ന പേരു നേടി. ഉദ്യോഗക്കയറ്റങ്ങൾ ഉയർന്ന പദവിയിലെത്തിച്ചു. വ്യാജരേഖകൾ ഹാജരാക്കിയതിനും അഴിമതിനടത്തിയതിനും 1935-ൽ ജയിൽവാസമനുഭവിച്ചു,  ജോലിയിൽ നിന്ന് പിരിച്ചു വിടപ്പെട്ടു. പിന്നീട് അഞ്ചു വർഷക്കാലത്തോളം പത്രപ്രവർത്തകനായും ഡിറ്റക്റ്റീവായും ജോലി നോക്കി. 

### ഫ്രഞ്ച് ഗസ്റ്റപ്പോ -93 ലൂരിസ്റ്റൺ റോഡ് , പാരിസ്

ജർമൻ ഗസ്റ്റപ്പോയുടെ  കീഴിലായിരുന്ന ഫ്രഞ്ച് ഗെസ്റ്റപ്പോയുടെ പ്രധാനജോലി  നാസികൾക്കെതിരായുള്ള എല്ലാ നീക്കങ്ങളും തൽക്ഷണം നിശിതമായി അടിച്ചമർത്തുക എന്നതായിരുന്നു.. ഇരുളിന്റെ മറവിൽ  ആരേയും രായ്ക്കുരാമാനം ഇല്ലാതാക്കാനുള്ള അധികാരം(Nacht und Nebel(German)  Night and Fog Decree(english) ഗസ്റ്റപ്പോക്ക് ഉണ്ടായിരുന്നു. ഈ അധികാരം    വിഷി വാഴ്ചക്കാലത്ത് ബോണി-ലഫോൺട് സംഘത്തിന്  കുപ്രസിദ്ധി നേടിക്കൊടുത്തു.. വിഷിഭരണകൂടത്തിലും നാസി അധികാരികൾക്കിടയിലും   ബോണിക്കും ലഫോൺടിനും അടുത്ത സമ്പർക്കമുണ്ടായിരുന്നതായി പറയപ്പെടുന്നു.. ബോണി-ലഫോൺട് സംഘത്തിന്റെ പ്രധാന നോട്ടപ്പുള്ളികൾ  ഡിഗാളിന്റെ നേതൃത്വം അംഗീകരിച്ച ഫ്രഞ്ചു പ്രതിരോധഗ്രൂപ്പ്  ആയിരുന്നു., .  ഫ്രഞ്ചു ഗസ്റ്റപ്പോയുടെ ആസ്ഥാനമായിരുന്നു ലൂരിസ്റ്റൺ റോഡിലെ തൊണ്ണൂറ്റിമൂന്നാം നമ്പർ കെട്ടിടം. കാബിൻ (ഫ്രഞ്ചിൽ കർനാഗ്) എന്ന പേരിലും അറിയപ്പെട്ടിരുന്ന ഈ കെട്ടിടത്തിൽ മനുഷ്യോചിതമല്ലാത്ത മർദ്ദനമുറകൾ നടന്നിരുന്നു. . ഈ കെട്ടിടത്തിന്റെ പേർപ്പലക നീക്കം ചെയ്ത് പുതിയതൊന്നു സ്ഥാപിക്കാൻ പിന്നീട് ശ്രമം നടന്നു.. 
### യുദ്ധാനന്തര വിചാരണ, ശിക്ഷ
1944 ഡിസമ്പറിൽ ബോണിയും ലഫോൺടുമടക്കം  സംഘത്തിലെ പന്ത്രണ്ടു പേർ വിചാരണ ചെയ്യപ്പെട്ടു. കുറ്റപത്രത്തിന് നൂറ്റിയറുപത്തിനാലു പേജുകളുണ്ടായിരുന്നു. ഡിസമ്പർ ഇരുപത്തിയാറിന് ബോണിയും ലഫോൺടും വധശിക്ഷക്കു വിധേയരാക്കപ്പെട്ടു..
### അവലംബം

## Source
*
വർഗ്ഗം:ഫ്രഞ്ചുകാർ
വർഗ്ഗം:ജനുവരി 25-ന് ജനിച്ചവർ
വർഗ്ഗം:ഡിസംബർ 26-ന് മരിച്ചവർ
വർഗ്ഗം:1895-ൽ ജനിച്ചവർ
വർഗ്ഗം:1944-ൽ മരിച്ചവർ
വർഗ്ഗം:രണ്ടാം ലോകമഹായുദ്ധം
വർഗ്ഗം:വിഷി ഫ്രാൻസ്
പി.എസ്. കരുണാകരൻ

കേരളീയനായ ചിത്രകാരനും ചിത്രകലാദ്ധ്യാപകനുമായിരുന്നു **പി.എസ്. കരുണാകരൻ**(8 ഏപ്രിൽ 2015). ഇന്ത്യയിലും വിദേശത്തുമായി നിരവധി ചിത്ര പ്രദർശനങ്ങൾ നടത്തിയിട്ടുണ്ട്. 
## ജീവിതരേഖ
വടക്കുമ്പാട് കാളിയിൽ കുന്നുമ്മൽവീട്ടിൽ പരേതരായ എം ശങ്കരൻകുട്ടി വൈദ്യരുടെയും ചിറക്കരയിലെ കല്യാണിക്കുട്ടിഅമ്മയുടെയും മകനായി 1937 ഡിസംബറിൽ ജനിച്ചു.  1954ൽ സി.വി. ബാലൻനായരുടെ കീഴിൽ സ്കൂൾ ഓഫ് ആർട്സിൽ പഠനം ആരംഭിച്ച കരുണാകരൻ മദ്രാസ് കോളജ് ഓഫ് ഫൈനാർട്സിൽ ഗ്രാഫിക്സിലും ലിത്തോഗ്രഫിയിലും പരിശീലനം നേടി. പിന്നീട് കേരള സ്കൂൾ ഓഫ് ആർട്സിൽ ഇൻസ്ട്രക്ടറും പ്രിൻസിപ്പലുമായി. ജലച്ചായചിത്രരചനയിൽ വേറിട്ട ശൈലിക്കുടമയായ ഇദ്ദേഹം ദേശീയ അന്തർദേശീയ വാണിജ്യ എക്‌സിബിഷനുകളിലെ കവാടങ്ങളുടെ കലാസംവിധാനം നിർവഹിച്ചിട്ടുണ്ട്. ലളിതകലാ അക്കാദമിയുടെ ഫെല്ലോഷിപ്പ് അടക്കം നിരവധി പുരസ്കാരങ്ങൾ ലഭിച്ചിട്ടുണ്ട്.
## പുരസ്കാരങ്ങൾ
* ലളിതകലാ അക്കാദമിയുടെ ഫെല്ലോഷിപ്പ്
*ലളിതകലാ അക്കാദമി പുരസ്‌കാരം
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:1937-ൽ ജനിച്ചവർ
വർഗ്ഗം:ഏപ്രിൽ 8-ന് മരിച്ചവർ
വർഗ്ഗം:2015-ൽ മരിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വീഡിയോ സ്‌പെക്ട്രൽ കമ്പാരറ്റർ

കൈയക്ഷരപരിശോധനയ്ക്കായി ഉപയോഗിക്കുന്ന ഉപകരണമാണ് **വീഡിയോ സ്‌പെക്ട്രൽ കമ്പാരറ്റർ**.  കൈയെഴുത്ത്, അക്ഷരങ്ങളുടെ ചരിവ്, വലിപ്പം, എഴുത്തിന്റെ ഒഴുക്ക്, വേഗത, വാക്കുകളുടെയും അക്ഷരങ്ങളുടെയും അകലം, കൂട്ടിച്ചേർക്കൽ, എഴുതാനുപയോഗിച്ച സമ്മർദ്ദം, മഷിയുടെ സ്വഭാവം തുടങ്ങിയ നിരവധി ഘടകങ്ങൾ അതീവസൂക്ഷ്‌മമായി പരിശോധിക്കാൻ ഈ ഉപകരണത്തിനു കഴിയും. അമേരിക്കൻ നിർമ്മിതമാണ്, ഒരുകോടിയിലേറെ രൂപ വിലവരുന്ന ഈ ഉപകരണം.
## പ്രവർത്തനം
കമ്പ്യൂട്ടർ, ക്യാമറകൾ, കളർ ചാർജ് ഡിവൈസുകൾ, ഊർജ്ജസ്രോതസ്സുകൾ എന്നിവയടങ്ങിയതാണ് ഈ  ഉപകരണം. വിസിബിൾ, ഇൻഫ്രാറെഡ്, ലൂമിനസെൻസ്, അൾട്രാവയലറ്റ്, കോക്‌സിക്കൽ, ട്രാൻസ്‌മിറ്റഡ് തുടങ്ങിയ വിവിധ തരംഗദൈർഘ്യമുള്ള പ്രകാശകിരണങ്ങൾ ഉപയോഗിച്ചാണ് രേഖകളുടെ പരിശോധന നടത്തുന്നത്.
## ഉപയോഗം
വ്യാജകരാറുകൾ, ചെക്കുകൾ, ആത്മഹത്യാകുറിപ്പുകൾ, ഉടമ്പടികൾ, പാസ്‌പോർട്ട് തിരുത്തൽ, കള്ളനോട്ട്, വിൽപ്പത്രം, വ്യാജരേഖകൾ തുടങ്ങി നിരവധി കേസുകളിൽ ഫോറൻസിക് ലാബിലെ ഡോക്യുമെന്റ്‌സ് വിഭാഗം ഈ ഉപകരണത്തിൽ കൈയക്ഷര പരിശോധന നടത്താറുണ്ട്.
## അവലംബം


വർഗ്ഗം:ഉപകരണങ്ങൾ
മൊഗാദിഷു യുദ്ധം, 1993

അമേരിക്കൻ സേനയും സോമാലിയൻ യുദ്ധപ്രഭു മുഹമ്മദ്‌ ഫറാ ഐദിദിന്റെ മിലീഷ്യയും തമ്മിൽ സോമാലിയൻ തലസ്ഥാനമായ മൊഗാദിഷുവിൽ വെച്ചു നടന്ന പോരാട്ടമാണ് 1993ലെ മൊഗാദിഷു യുദ്ധം എന്ന് അറിയപ്പെടുന്നത്. മുഹമ്മദ്‌ ഫറാ ഐദിദിന്റെ പ്രധാനപ്പെട്ട രണ്ടു അനുയായികളെ പിടിക്കാൻ അമേരിക്കൻ സേന ഒരു സർപ്രൈസ് റെയ്ഡിന് പദ്ധതിയിട്ടു. എന്നാൽ മുഹമ്മദ്‌ ഫറാ ഐദിദിന്റെ മിലീഷ്യ അമേരിക്കയുടെ രണ്ടു ബ്ലാക്ക് ഹോക്ക് ഹെലിക്കോപ്പ്റ്ററുകൾ വെടി വെച്ചിട്ടതോടെ യുദ്ധ ഗതി മാറി മറിഞ്ഞു. മൊഗാദിഷു നഗരത്തിൽ കുടുങ്ങിയ അമേരിക്കൻ സൈനികരെ രക്ഷിച്ചെടുക്കാനുള്ള ശ്രമത്തിനിടയിൽ നിരവധി അമേരിക്കൻ സൈനികർ കൊല്ലപ്പെടുകയും പരിക്കേൽക്കുകയും ചെയ്തു. ഒരു അമേരിക്കൻ പൈലറ്റിനെ തടവുകാരനായി പിടിച്ച ഐദിദ്‌ മിലീഷ്യ അമേരിക്ക അറസ്റ്റ് ചെയ്ത ഐദിദിന്റെ സംഘാംഗങ്ങളെ പകരം വിട്ടു കൊടുക്കാൻ ഡിമാന്റ് ചെയ്തു. ഈ സംഭവം നടക്കുമ്പോൾ സുഡാനിലുണ്ടായിരുന്ന ഉസാമ ബിൻ ലാദന്റെ അൽ ഖായിദയുടെ സഹായം മിലീഷ്യക്ക്‌ കിട്ടിയെന്നും പറയപ്പെടുന്നുണ്ട്. ഈ സംഭവത്തോടെ സോമാലിയയിലെ സൈനിക പ്രവർത്തനങ്ങൾ അവസാനിപ്പിക്കാൻ അമേരിക്ക നിർബന്ധിതമായി.

## അഭ്രപാളികളിൽ

ബ്ലാക്ക് ഹോക്ക് ഡൌൺ എന്ന പ്രശസ്ത ഹോളീവുഡ് സിനിമക്ക് ഇതിവൃത്തമായത് ഈ സംഭവമായിരുന്നു

## അവലംബം

വർഗ്ഗം:യുദ്ധങ്ങൾ
വർഗ്ഗം:1993
മാമുഷി

**മാമുഷി** അഥവാ **ജാപ്പനീസ് മാമുഷി** ജപ്പാൻ,കൊറിയ,ചൈന പ്രദേശങ്ങളിൽ കാണപ്പെടുന്ന ഒരിനം കുഴിമണ്ഡലിയാണ്. മാമുഷിയുടെ ജനുസ്സിൽ നാലിനങ്ങൾ ഉണ്ട്.

ജപ്പാനിലെ ഏറ്റവും വിഷമുള്ള പാമ്പുകളിൽ ഒന്നാണിത്  . ഒരു വർഷത്തിൽ 2000–3000 ജനങ്ങൾക്ക് ജപ്പാനിൽ മാമുഷിയുടെ കടിയേൽക്കുന്നു.കടിയേൽക്കുന്നവർക്ക് ഒരാഴ്ചയോളം ചികിത്സ ആവശ്യമാണ്‌. വർഷത്തിൽ പത്തോളം പേർ ജപ്പാനിൽ ഇതിന്റെ കടിയേറ്റ് മരിക്കുന്നു. 

## അവലംബം

വർഗ്ഗം:ജീവികൾ
വർഗ്ഗം:വിഷമുള്ള പാമ്പുകൾ
വർഗ്ഗം:വിഷജന്തുക്കൾ
വർഗ്ഗം:അവലംബശൈലി പിഴവുകൾ: തീയതികൾ
ഹു കിൽഡ് കാർക്കരെ? റിയൽ ഫേസ് ഓഫ് ടെററിസം ഇൻ ഇന്ത്യ

2008 നവംബർ 26ലെ മുംബൈ ഭീകരാക്രമണത്തിൽ മഹാരാഷ്ട്ര എ.ടി.എസ് (ആന്റി ടെററിസ്റ്റ് സ്ക്വാഡ്) തലവനായിരുന്ന ഹേമന്ദ് കാർക്കരെ ദുരൂഹമായി കൊല്ലപ്പെട്ട സംഭവത്തെ സമാന്തരമായ ഒരന്വേഷണത്തിന് വിധേയമാക്കി മഹാരാഷ്ട്ര പോലീസിലെ മുൻ ഐ.ജി. ആയിരുന്ന എസ്.എം. മുഷ്റിഫ് എഴുതിയ ഒരു പുസ്തകമാണ് **ഹു കിൽഡ് കാർക്കരെ? : റിയൽ ഫേസ് ഓഫ് ടെററിസം ഇൻ ഇന്ത്യ**. ഹേമന്ദ് കാർക്കരെയുടെ വധത്തിനു പിന്നിൽ പാക് ഭീകരരല്ലെന്നും ഹിന്ദുത്വ ഭീകരവാദികളാനെന്നും തെളിവുകൾ നിരത്തി സ്ഥാപിക്കാനാണ് പുസ്തകത്തിൽ മുഷ്റിഫ് ശ്രമിക്കുന്നത്. 

## ഉള്ളടക്കം
2008 നവംബർ 26ലെ മുംബൈ ഭീകരാക്രമണത്തിൽ പാക് ഭീകരരുടെ വെടിയേറ്റല്ല കർക്കരെ കൊല്ലപ്പെട്ടതെന്നു മുഷിരിഫ് പുസ്തകത്തിൽ സമർഥിക്കുന്നു. അന്നു പാകിസ്താനിൽ നിന്നുള്ള ഭീകരർ മും ബൈ ആക്രമിച്ചു എന്നതു സത്യമാണ്. എന്നാൽ സിഎസ്ടിയി റെയിൽവേ സ്റ്റേഷനിലെയും കാമ ഹോസ്പിറ്റൽ പരിസരത്തെയും സംഭവങ്ങൾ ദുരൂഹമാണെന്നാണു മുഷിരിഫിൻറെ പുസ്തകം സമർത്ഥിക്കുന്നത്. പത്രവാർത്തകളും സാഹചര്യത്തെളിവുകളും അടിസ്ഥാനമാക്കിയാണു മുൻ പൊലീസ് ഉദ്യോഗസ്ഥൻ കൂടിയായ മുഷ്റിഫ് ഇതു സംബന്ധിച്ച തെളിവുകൾ നിരത്തുന്നത്.

താജിലെ ഭീകരർ പാകിസ്താനിലെ കേന്ദ്രവുമായി 41 ഫോൺ സന്ദേശങ്ങൾ കൈമാറിയെന്നാണു വാർത്ത വന്നത്. ട്രൈഡൻറിലെ ഭീകരർ 62ഉം നരിമാൻ ഹൗസിലെ ഭീകരർ 181ഉം ഫോൺ സന്ദേശങ്ങൾ കൈമാറി. എന്നാൽ സിഎസ്ടി ആക്രമിച്ച ഭീകരർ പാകിസ്താനുമായി ഫോൺ സന്ദേശം കൈമാറിയിട്ടില്ല. സിഎസ്ടിയിലെ ഭീകരർ പാകിസ്താനുമായി എന്തുകൊണ്ടു ബന്ധപ്പെട്ടില്ല എന്നാണു പുസ്തകത്തിലൂടെ മുഷിരിഫിൻറെ ഒരു നിരീക്ഷണം. 

കാമാ ഹോസ്പിറ്റലിലെത്തിയ ഭീകരർ സെക്യൂരിറ്റി ജീവനക്കാരോടും മറ്റും മറാഠി ഭാഷയിൽ നിർദ്ദേശം നൽകിയത് മുതൽ പല തെളിവുകളും ഇദ്ദേഹം പുസ്തകത്തിൽ നിരത്തുന്നുണ്ട്‌.

## മറ്റു വിഷയങ്ങൾ
കാർക്കറെയുടെ മരണം കൂടാതെ ഇന്ത്യയിലെ വിവിധയിടങ്ങളിൽ നടന്ന സ്ഫോടനങ്ങൾ പുസ്തകത്തിൽ അദ്ദേഹം ഇഴകീറി പരിശോധിക്കുന്നുണ്ട്.
## ഐ.ബിയെ കുറിച്ച്
അതോടൊപ്പം ഇന്ത്യയിലെ കലാപങ്ങളിൽ ഹിന്ദുത്വ ശക്തികൾ നടത്തുന്ന ആസൂത്രണത്തെ കുറിച്ചും ഇന്ത്യയിലെ ആഭ്യന്തര രഹസ്യാന്വേഷണ വിഭാഗമായ ഐ.ബിയുടെ ചെയ്തികളെ കുറിച്ചും വിവിധ അധ്യായങ്ങളിൽ പ്രതിപാദിക്കുന്നുണ്ട്.
## പരിഭാഷ
മലയാളം ഉൾപ്പെടെ ഇന്ത്യയിലെ എട്ടു ഭാഷകളിലേക്ക് ഈ പുസ്തകം മൊഴിമാറ്റം ചെയ്യപ്പെട്ടിട്ടുണ്ട്.
### കോടതി പരാമർശിക്കുന്നു
*രാജ്യത്തെ പിടിച്ചുകുലുക്കിയ മുംബൈ ഭീകരാക്രമണക്കേസിൽ മറാത്തി സംസാരിക്കുന്ന, പാകിസ്താനിൽ നിന്നല്ലാത്ത ഒരു തീവ്രവാദി ഉണ്ടായിരുന്നോ? മുൻ പൊലീസ് ഇൻ‌സ്‌പെക്‌ടർ ജനറൽ എസ് എം മുഷ്‌രിഫ് എഴുതിയ ‘കർക്കരെയെ കൊന്നതാര്’ എന്ന പുസ്തകത്തിലെ ചില വസ്തുതകൾ അന്വേഷിക്കേണ്ടതല്ലേ?* എന്ന് 2010 ഡിസം‌ബർ 1ന് മഹാരാഷ്ട്ര ഹൈക്കോടതി പരാമർശം നടത്തുകയുണ്ടായി.

## അവലംബങ്ങൾ

വർഗ്ഗം:ഗ്രന്ഥങ്ങൾ
വർഗ്ഗം:നിഷ്പക്ഷത സംശയിക്കപ്പെടുന്നവ
അലി സഹോദരന്മാർ

ഇന്ത്യൻ സ്വാതന്ത്ര സമരത്തിലും മുസ്‌ലിം പുരോഗമന പ്രവർത്തനങ്ങളിലും പ്രവർത്തിച്ച ദേശീയ നേതാക്കന്മാരായ മൗലാനാ ഷൗകത്ത് അലി,  മൗലാനാ മുഹമ്മദ് അലി എന്നീ സഹോദരന്മാരെയാണ്  **അലി സഹോദരന്മാർ** എന്ന് പൊതുവേ അറിയപ്പെടുന്നത്. ഇവർ വിദ്യാഭ്യാസ - മതരംഗങ്ങളിൽ ഒന്നിച്ചു പ്രവർത്തിക്കുകയും മഹാത്മാഗാന്ധിയുമൊത്ത് ഇന്ത്യൻ സ്വാതന്ത്ര്യസമരത്തിൽ പങ്കെടുക്കുകയും ചെയ്തിരുന്നു
### കാണുക
* മൗലാനാ മുഹമ്മദ് അലി
* മൗലാനാ ഷൗകത്ത് അലി

ഉത്തരേന്ത്യയിലെ റാംപൂർ സ്റ്റേറ്റിൽ സംസ്കാരസമ്പന്നമായ കുടുംബത്തിലാണ് അലി സഹോദരന്മാരുടെ ജനനം. പിതാവ് അബ്ദുൽ അലിഖാൻ അന്നത്തെ റാംപൂർ നവാബിന്റെ സേവകനായിരുന്നു. മാതാവ് ആബാദി ബാനു ബീഗം സാഹിബ 'ബീ അമ്മാൻ' എന്ന പേരിൽ ധീരതകൊണ്ട് വിഖ്യാതയായ വനിതയായിരുന്നു. മുഗൾ ചക്രവർത്തിമാരുടെ സവിച കുടുംബത്തിൽപ്പെട്ടവരും സംസ്കാര സമ്പന്നയുമായിരുന്നു ആബാദി ബാനു ബീഗം. 27-ാം വയസ്സിൽ വിധവയായിത്തീർന്ന അവർ പുത്രൻമാർക്ക് വേണ്ടത്ര വിദ്യാഭ്യാസം നല്കുന്നതിൽ ശ്രദ്ധകേന്ദ്രീകരിച്ചു. ഇവർ ആദ്യകാലഘട്ടങ്ങളിൽ പുത്രന്മാരുമായി പൊതു പ്രവർത്തനരംഗത്ത് സഹകരിച്ചു പ്രവർത്തിക്കുകയും പല പ്രദേശങ്ങളും സന്ദർശിച്ച് സ്വാതന്ത്ര്യസമരത്തിനു ജനങ്ങളെ പ്രേരിപ്പിക്കുകയും ചെയ്തിരുന്നു

## അവലംബങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വൈക്കോ

**വൈ. ഗോപാൽസാമി** (ജനനം: 1944 മേയ് 22) തമിഴ്നാട്ടിലെ പ്രമുഖ രാഷ്ട്രീയ നേതാവും മരുമലർച്ചി ദ്രാവിഡ മുന്നേറ്റ കഴകം പാർട്ടിയുടെ സ്ഥാപകനും ജനറൽ സെക്രട്ടറിയുമാണു്. തമിഴ് പുലികളുടെയും ശ്രീലങ്കൻ തമിഴരുടെയും അഭിഭാഷകനായും മുല്ലപ്പെരിയാർ പ്രശ്നത്തിൽ അണക്കെട്ട് പുതുക്കിപ്പണിയണം എന്ന കേരളത്തിന്റെ ആവശ്യം എതിർത്തതിനും ഇദ്ദേഹം പ്രസിദ്ധനാണു്.

## ആദ്യകാലവും വിദ്യാഭ്യാസവും
1944 മേയ് 22൹ മദ്രാസ് സംസ്ഥാനത്തിലെ (ഇപ്പൊഴത്തെ തമിഴ്നാട്) ശങ്കരൻകോവിലിനടുത്തുള്ള കലിംഗപ്പട്ടി ഗ്രാമത്തിൽ ഗോപാൽസാമി എന്ന പേരോടെ വൈക്കോ ജനിച്ചു.  പാളയംകോട്ട സെന്റ് സേവ്യർസ് കോളേജിൽനിന്നു് സാമ്പത്തികശാസ്ത്രത്തിൽ ബി.ഏ. ബിരുദവും മദ്രാസ് പ്രസിഡൻസി കോളേജിൽ എം. ഏ. ബിരുദവും വൈക്കോ നേടി. പിന്നീട് മദ്രാസ് ലാ കോളേജിൽനിന്നു് എൽ.എൽ.ബി. ബിരുദവും കൈവരിച്ചു.

## രാഷ്ട്രീയ ജീവിതം
1964-ൽ തമിഴ്നാട് ഹിന്ദി വിരുദ്ധ പ്രസ്ഥാനത്തിന്റെ ഭാഗമായി ചെന്നൈ ഗോഖലെ ഹാളിൽ സി.എൻ. അണ്ണാദുരൈയുടെ സാന്നിദ്ധ്യത്തിൽ വച്ചു് നടന്ന ഒരു പൊതുയോഗത്തിലാണു് ആദ്യമായി വൈക്കോ പ്രസംഗിച്ചതു്.
പിന്നീട് 1976 ജനുവരി 30൹അടിയന്തരാവസ്ഥയുടെ ഭാഗമായി തമിഴ് നാട്ടിലെ ദ്രാവിഡ മുന്നേറ്റ കഴകം സർക്കാർ പ്രധാനമന്ത്രി ഇന്ദിരാ ഗാന്ധി പിരിച്ചുവിട്ടതിനെത്തുടർന്ന് ഫെബ്രുവരി 1൹ വൈക്കോയെ മിസ നിയമത്തിന്റെ കീഴിൽ തടവുചെയ്യപ്പെട്ടു.

## അവലംബം



\

വർഗ്ഗം:തമിഴ് രാഷ്ട്രീയ നേതാക്കൾ
വർഗ്ഗം:ദ്രാവിഡ പ്രസ്ഥാനം
വർഗ്ഗം:1944-ൽ ജനിച്ചവർ
വർഗ്ഗം:മേയ് 22-ന് ജനിച്ചവർ
വർഗ്ഗം:തമിഴ്നാട്ടിൽ നിന്നും രാജ്യസഭയിൽ അംഗമായവർ
ബി. മീനാകുമാരി

ഇന്ത്യൻ കൗൺസിൽ ഒഫ് അഗ്രികൾച്ചറൽ റിസർച്ചിന്റെ ആദ്യത്തെ വനിതാ ഡെപ്യൂട്ടി ഡയറക്ടർ ജനറലാണ് (ഫിഷറീസ് ) **ഡോ. ബി. മീനാകുമാരി**. ഫിഷറീസ് ശാസ്ത്രജ്ഞയെന്ന നിലയിൽ രാജ്യത്തും പുറത്തും അറിയപ്പെടുന്ന ഇവർ മത്സ്യ ബന്ധന മേഖലയെക്കുറിച്ച് തയ്യാറാക്കിയ റിപ്പോർട്ട് മത്സ്യതൊഴിലാളികളുടെ പ്രതിഷേധത്തിന് ഇടയാക്കി.
## ജീവിതരേഖ
1977ൽ കേരള സർവകലാശാലയിൽ  അക്വാട്ടിക് ബയോളജി ആൻഡ് ഫിഷറീസിൽ എം.ഫിലിന് പഠിക്കുമ്പോൾ  കൊച്ചി  സെൻട്രൽ ഇൻസ്റ്റിറ്റ്യൂട്ട് ഒഫ് ഫിഷറീസ്  ടെക്നോളജിയിൽ  റിസർച്ച് സയിന്റിസ്റ്റ്  ജോലി ലഭിച്ചു. പിന്നീട് പിഎച്ച്.ഡി നേടി.  2000ൽ  സ്ഥാപനത്തിന്റെ ഫിഷറീസ് മേധാവിയായും 2008 ൽ ഇൻസ്റ്റിറ്റ്യൂട്ടിന്റെ ഡയറക്ടറുമായി.  2010 ൽ   ഐ.സി.എ.ആറിന്റെ ഡപ്യൂട്ടി ഡയറക്ടർ ജനറൽപദവിയിലെത്തിയത്. അന്തർദ്ദേശീയ തലത്തിൽ ശ്രദ്ധിക്കപ്പെടുന്ന നൂറോളം ഗവേഷണ പ്രബന്ധങ്ങൾ  അവതരിപ്പിച്ചിട്ടുള്ള ഡോ. മീനാകുമാരിക്ക്  ഒട്ടേറെ  അവാർഡുകൾ ലഭിച്ചിട്ടുണ്ട്. 

ചാർട്ടേഡ് അക്കൗണ്ടന്റായ സി.എ. കുമാറാണ് ഭർത്താവ്. രണ്ട് പെൺമക്കളുണ്ട്.
## പുരസ്കാരങ്ങൾ
* 1989ൽ കേരള സയൻസ് കോൺഗ്രസിന്റെ യുവശാസ്ത്രജ്ഞർക്കുള്ള അവാർഡ്
* 2002 ൽ രാജ്യത്തെ മികച്ച വനിതാ കാർഷിക ശാസ്ത്രജ്ഞർക്കുള്ള പഞ്ചാബ് രാജ് ശാമറാവു ദേശമുഖ് അവാർഡ്
## ഇതും കാണുക
*മീനാകുമാരി കമ്മിറ്റി റിപ്പോർട്ട്

## അവലംബം


വർഗ്ഗം:ശാസ്ത്രജ്ഞന്മാർ രാജ്യാടിസ്ഥാനത്തിൽ
വർഗ്ഗം:സ്ത്രീകൾ
ജീസസ് ക്രൈസ്റ്റ് സൂപ്പർസ്റ്റാർ

ആൻഡ്ര്യൂസ് ലോയ്ഡ് വെബ്ബറും ടിം റൈസും ചേർന്നെഴുതിയ റോക്ക് ഓപ്പറ നാടകമാണ് **ജീസസ് ക്രൈസ്റ്റ് സൂപ്പർസ്റ്റാർ**.  യേശുക്രിസ്തുവിന്റെ അവസാനത്തെ ഏഴ് ദിവസമാണ് നാടകത്തിൽ പറയുന്നത്.
## കേരളത്തിലെ വിലക്ക്
മേരി റോയി നടത്തുന്ന കോട്ടയം കഞ്ഞിക്കുഴിയിലെ ‘പള്ളിക്കുടം’ സ്കൂളിൽ നാടകം അവതരിപ്പിക്കാനിരിക്കെ നാടകം ജില്ലാ ഭരണകൂടം നിരോധിച്ചു. നാടകത്തിൽ കുരിശിൽ തറക്കാൻ കൊണ്ടുപോകുന്നതിന് മുമ്പായി മഗ്ദലനമറിയം യേശുവിനെ ആശ്വസിപ്പിക്കുന്ന രംഗമുണ്ടായിരുന്നു. സുഹൃത്തിനെപോലെ തലയിൽ തലോടി ആശ്വസിപ്പിക്കുന്ന രംഗം തെറ്റായ സന്ദേശം നൽകുമെന്ന് ചൂണ്ടിക്കാട്ടി ഒരുവിഭാഗം കത്തോലിക്ക, സി.എസ്.ഐ വൈദികർ രംഗത്തത്തെിയതിനെ  തുടർന്ന്, 1990ൽ  കോട്ടയം ജില്ലയിൽ കലക്ടറായിരുന്ന അൽഫോൺസ് കണ്ണന്താനം പ്രദർശനാനുമതി നിഷേധിച്ചു. നാടകം ക്രിസ്തുമതത്തിൻെറ അടിസ്ഥാനവിശ്വാസങ്ങൾക്കെതിരാണെന്നും വിശ്വാസികളുടെ മതവികാരം വ്രണപ്പെടുത്തുമെന്നും 1991ൽ കേരള ഹൈകോടതി ഡിവിഷൻ ബെഞ്ച് നിരീക്ഷിച്ചിരുന്നു. വിലക്കിനെതിരെ ഫാ. എബ്രഹാം വെള്ളംതടത്തിൽ 2004ൽ നൽകിയ ഹരജിയും ഹൈകോടതി ഡിവിഷൻ ബെഞ്ച് തള്ളി. തുടർന്ന് 2004ൽ ഫാദർ‌ സുപ്രീം കോടതിയെ സമീപിച്ചു. 2015 ൽ  ഈ വിലക്ക് സുപ്രീംകോടതി നീക്കി. സ്കൂളിലെ വിദ്യാർഥികൾക്ക് മാത്രമായി നാടകം അവതരിപ്പിക്കാൻ സുപ്രീംകോടതി പ്രത്യേക ഉത്തരവിലൂടെ അനുമതി നൽകിയിരുന്നു. 
## അവലംബങ്ങൾ

## പുറം കണ്ണികൾ
* ''Jesus Christ Superstar'', official website
* Review on "Cool Album of the Day" of original London cast recording 
* 
* Original album cover artwork by Ernie Cefalu
* Largest online community for ''Jesus Christ Superstar'' JesusChristSuperstarZone.com
* ''Jesus Christ Superstar'', Andrew Lloyd Webber site
* ''Jesus Christ Superstar'' , timrice.co.uk
* Lyrics
* 

വർഗ്ഗം:ആവിഷ്കാര സ്വാതന്ത്ര്യം
വർഗ്ഗം:ഓപ്പറകൾ
വർഗ്ഗം:നിരോധിക്കപ്പെട്ട  നാടകങ്ങൾ
വർഗ്ഗം:നാടകം
വർഗ്ഗം:നാടകങ്ങൾ
നൃപൻ ഹസാരിക

ആസ്സാമീസ് ഗായകനും ഗാനരചയിതാവുമാണ് **നൃപൻ ഹസാരിക.**ഗായകരായിരുന്ന ഭൂപൻ ഹസാരികയുടെയും  ജയന്ത ഹസാരികയുടേയും ജ്യേഷ്ഠസഹോദരനുമാണ് നൃപൻ.

## അവലംബം

വർഗ്ഗം:ഗാനരചയിതാക്കൾ
കൊണ്ടോട്ടി പഴയങ്ങാടി ജുമാ മസ്ജിദ്

കേരളത്തിലെ  പുരാതനമായ  ഒരു മുസ്ലിം  ആരാധനാലയമാണ് **കൊണ്ടോട്ടി പഴയ ജുമാഅത്ത് പള്ളി**. കൊണ്ടോട്ടിയുടെ ഹൃദയഭാഗത്ത് സ്ഥിതി ചെയ്യുന്ന ഈ പള്ളിക്ക് ഏകദേശം 700 വർഷം പഴക്കമുള്ളതായി കണക്കാക്കപെടുന്നു.

## ചരിത്ര പശ്ചാത്തലം
കൊണ്ടോട്ടിയുടെ  ആത്മീയ സാംസ്കാരിക  രാഷ്ട്രീയ  രംഗങ്ങളിൽ നിർണ്ണായക  സ്വാധീനം ചെലുത്തിയ  പഴങ്ങാടി  പള്ളി  ഇന്നത്തെ രീതിയിൽ നിർമിച്ചത് 18 നൂറ്റാണ്ടിലാണ്.കൊണ്ടോട്ടി എന്നാ പേരിനു കാരണമായത് ഈ പള്ളിയാണ്.പോർച്ചുഘീസ്‌  ആധിപത്യ കാലത്ത് കൊണ്ടോട്ടിയുടെയും പരിസര പ്രദേശങ്ങളിലെയും ജനങ്ങൾ ആരാധന കർമങ്ങൾക്ക് ആശ്രയിച്ചിരുന്നത് തിരൂരങ്ങാടി പള്ളിയായിരുന്നു.കൊണ്ടോട്ടിയിൽ  നിന്നും ഏറെ ദൂരെയുള്ള    തിരൂരങ്ങാടി പള്ളിയിലേക്ക്  കാൽനടയായിട്ടായിരുന്നു  പോയികൊണ്ടിരുന്നത് .ഒരിക്കൽ ജുമുഅ പള്ളിക്കകത്തെത്തിയപ്പോഴേക്കും  അവസാനിച്ചിരുന്നു . തിരൂരങ്ങാടി പള്ളിയിലെ ഖാസി ഇതു കണ്ടു പറഞ്ഞു. 'ഈന്തിൻ പട്ടകൊണ്ടെങ്കിലും നിങ്ങൾക്ക്‌ അവിടെ ഒരു പള്ളി പണിതുകൂടെയെന്ന്‌ 'ഖാസിയുടെ ചോദ്യം ഇവിടെ ഒരു പള്ളി നിർമ്മിക്കാനുള്ള പ്രചോദനമാകുകയായിരുന്നു.തുടർന്ന് കൊണ്ടോട്ടിയിലെ പ്രമാണിയായിരുന്ന  തലയൂർ മൂസത്‌  പള്ളിക്കായി സ്ഥലം വാഗ്ദാനം ചെയ്തു.എന്നാൽ കാടുമൂടിയ ആ പ്രദേശം പള്ളി നിർമ്മാണത്തിന് അനുയോജ്യമായിരുന്നില്ല .ഇതേ തുടർന്ന് സ്ഥലത്തെ സമ്പന്നർ  ജനങ്ങൾക്ക്മുമ്പാകെസ്വർണ്ണ  നാണയങ്ങൾ കാടിലേക്ക്  വലിച്ചെറിഞ്ഞു .സ്വർണ്ണ  നാണയങ്ങൾ സ്വന്തമാക്കാൻ നാട്ടുകാർ  വെട്ടു കത്തിയും കോടലിയുമായി  കാടിലേക്കിറങ്ങി  കാട്  വെട്ടി തെളിച്ചു .ഇങ്ങനെ കാട് വെട്ടിയുണ്ടാക്കിയ പ്രദേശം 'കൊണ്ടുവെട്ടി ' എന്നറിയപ്പെട്ടു .കാലക്രമേണ കൊണ്ടുവെട്ടി ലോപിച്ച് കൊണ്ടോട്ടി ആയി എന്നാണ് ചരിത്രം. പള്ളി സ്ഥാപിച്ചതിനു  ശേഷം ജനങ്ങൾ പള്ളിക്ക് ചുറ്റും  താമസമാരംഭിക്കുകയും  കൊണ്ടോട്ടി  ഒരു ചെറു നഗരമായി വളരുകയും ചെയ്തു. അക്കാലത്തെ മലബാറിലെ പ്രമുഖ പണ്ഡിതനായ  സൈനുദീൻ മഖ്ദൂം  അന്ത്യവിശ്രമം ഇവിടെയാണ്‌.

## ശില്പ ചാതുര്യം
കേരളത്തിലെ പഴക്കമേറിയ പള്ളികളിലൊന്നായ  പഴങ്ങാടി  പള്ളി  അതിന്റെ ശില്പ  ചാതുര്യതിന്നും പേര് കേട്ടതാണ്.കേരളത്തിന്റെ തനത് വാസ്തു വൈദ്യഗ്ധ്യവും  മുഗൾ  പേർഷ്യൻ  രീതിയുടെയും സമന്വയം  ഇവിടെ കാണാൻ സാധിക്കും .കേരളത്തിലെ പഴയ നാല് കെട്ടുകളെയും  ഓർമിപ്പിക്കുന്ന  പള്ളിയുടെ കെട്ടിടവും  മിനാരങ്ങളും ഇതിന്റെ  തെളിവാണ്.ഇതിന്റെ ഉൾവശം ഭൂരിഭാഗവും തേക്കിൻ തടികൾ കൊണ്ടാണ്  നിർമിച്ചിട്ടുള്ളത് .കാലക്രമേണ ഏറെ പുനരുദ്ധാരണങ്ങൾ വേണ്ടി വന്നെങ്കിലും ഇന്നും അത് പഴയ പ്രൗഡിയോടെ നിലകൊള്ളുന്നു 

File:Pazhangadi Mosque Kondotty.jpg|thumb|കൊണ്ടോട്ടി പഴയങ്ങാടി ജുമാമസ്ജിദ്
File:Kondotty Pazhangadi Juma Masjid.ogg|thumb|കൊണ്ടോട്ടി പഴയങ്ങാടി ജുമാമസ്ജിദ്


വർഗ്ഗം:മുസ്ലീം പള്ളികൾ
വർഗ്ഗം:അവലംബവും കണ്ണികളും മെച്ചപ്പെടുത്തേണ്ട ലേഖനങ്ങൾ
ഖുത്ബുദ്ദീൻ ഐബക്ക്

ഘുരിദ് രാജാവായ മുഹമ്മദ് ഘോറിയുടെ ഒരു സേനാനായകനായിരുന്നു **ഖുതുബ് അൽ-ദിൻ ഐബക്ക്** (പേർഷ്യൻ: قطبالدین ایبک), (1150 - 14 നവംബർ 1210) . അദ്ദേഹം ഉത്തരേന്ത്യയിലെ ഘുരിദ് പ്രദേശങ്ങളുടെ ചുമതലക്കാരനായിരുന്നു. മുഹമ്മദ് ഗോറിയുടെ മരണശേഷം അദ്ദേഹം ഒരു സ്വതന്ത്ര രാജ്യത്തിന്റെ ഭരണാധികാരിയായി മാറി. അത് മംലൂക്ക് രാജവംശം ഭരിച്ചിരുന്ന ഡൽഹി സുൽത്താനത്തിലേക്ക് പരിണമിച്ചു.

തുർക്കിസ്ഥാൻ സ്വദേശിയായ ഐബക്ക് കുട്ടിക്കാലത്ത് അടിമത്തത്തിലേക്ക് വിറ്റു. പേർഷ്യയിലെ നിഷാപൂരിൽ നിന്ന് ഒരു ഖാസി അദ്ദേഹത്തെ വാങ്ങി.  അവിടെ അദ്ദേഹം മറ്റ് കഴിവുകൾക്കൊപ്പം അമ്പെയ്ത്തും കുതിരസവാരിയും പഠിച്ചു. പിന്നീട് അദ്ദേഹം ഗസ്‌നിയിലെ മുഹമ്മദ് ഗോറിക്ക് വീണ്ടും വിൽക്കപ്പെട്ടു. അവിടെ അദ്ദേഹം രാജകീയ കുതിരലായം ഓഫീസറായി ഉയർന്നു. ഖ്വാരസ്മിയൻ-ഗുരിദ് യുദ്ധങ്ങളിൽ, സുൽത്താൻ ഷായുടെ സ്കൗട്ടുകൾ അദ്ദേഹത്തെ പിടികൂടി. ഘുരിദ് വിജയത്തിന് ശേഷം, അദ്ദേഹത്തെ മോചിപ്പിക്കുകയും മുഹമ്മദ് ഗോറിക്ക് വളരെയധികം ഇഷ്ടപ്പെടുകയും ചെയ്തു.

1192-ലെ രണ്ടാം തരൈൻ യുദ്ധത്തിലെ ഗുരിദ് വിജയത്തിനുശേഷം, മുഹമ്മദ് ഗോറി തന്റെ ഇന്ത്യൻ പ്രദേശങ്ങളുടെ ചുമതല ഐബക്കിനെ ഏൽപ്പിച്ചു. ചഹാമന, ഗഹദാവല, ചൗലൂക്യ, ചന്ദേല, തുടങ്ങിയ രാജ്യങ്ങളിലെ നിരവധി സ്ഥലങ്ങൾ കീഴടക്കുകയും റെയ്ഡ് ചെയ്യുകയും ചെയ്തുകൊണ്ട് ഐബക്ക് ഉത്തരേന്ത്യയിൽ ഗുരിദ് ശക്തി വിപുലീകരിച്ചു.

1206-ൽ മുഹമ്മദ് ഗോറി മരിച്ചപ്പോൾ, വടക്ക്-പടിഞ്ഞാറൻ ഇന്ത്യയിലെ ഘുരിദ് പ്രദേശങ്ങളുടെ നിയന്ത്രണത്തിനായി ഐബക്ക് മറ്റൊരു മുൻ അടിമ ജനറൽ താജ് അൽ-ദിൻ യിൽഡിസുമായി യുദ്ധം ചെയ്തു. പിന്നീട് പിൻവാങ്ങി ലാഹോറിൽ തലസ്ഥാനം സ്ഥാപിച്ചെങ്കിലും ഈ യുദ്ധ വേളയിൽ അദ്ദേഹം ഗസ്‌നി വരെ മുന്നേറി. ഇന്ത്യയുടെ ഭരണാധികാരിയായി അദ്ദേഹത്തെ ഔദ്യോഗികമായി അംഗീകരിച്ച മുഹമ്മദ് ഗോറിയുടെ പിൻഗാമിയായ ഗിയാസുദ്ദീൻ മഹമൂദിന്റെ മേൽക്കോയ്മ അദ്ദേഹം നാമമാത്രമായി അംഗീകരിച്ചു.

ഐബക്കിന്റെ പിൻഗാമിയായി അരാം ഷായും തുടർന്ന് അദ്ദേഹത്തിന്റെ മരുമകൻ ഇൽതുത്മിഷും ഇന്ത്യയിലെ ഗുരിദ് പ്രദേശങ്ങളെ ശക്തമായ ഡൽഹി സുൽത്താനേറ്റാക്കി മാറ്റി. ഡൽഹിയിലെ കുത്തബ് മിനാർ, അജ്മീറിലെ അധൈ ദിൻ കാ ജോൻപ്ര എന്നിവയുടെ അധികാരം നേടിയതിലൂടെയാണ് ഐബക്ക് അറിയപ്പെടുന്നത്.
## References

### Bibliography

* 
* 
* 
* 

വർഗ്ഗം:ദില്ലിയിലെ സുൽത്താന്മാർ
ഗിയാസുദ്ദീൻ ബാൽബൻ

ദില്ലിയിലെ മംലൂക്ക് രാജവംശത്തിലെ ഏറ്റവും പ്രഗൽഭനും ശക്തനുമായ സുൽത്താനായിരുന്നു **ഗിയാസുദ്ദീൻ ബാൽബൻ**. 1266മുതൽ 1286വരെ അദ്ദേഹം ദൽഹി ഭരിച്ചു. ഖുത്ബുദ്ദീൻ ഐബക്കിനെയും ഇൽത്തുമിഷിനെയും പോലെ ഒരു അടിമയായാണ് ബാൽബനും ജീവിതമാരംഭിച്ചത്. മംഗോളീയറിൽ നിന്ന് ഇൽത്തുമിഷ് വിലക്ക് വാങ്ങിയ ബാൽബൻ വെള്ളം കോരുന്ന ജോലിയാണ് ആദ്യം ലഭിച്ചത്. സുൽത്താന റസിയയുടെ കാലത്ത് ബാൽബനെ നായട്ടുകാരനായി നിയമിച്ചു. നാസിറുദ്ദീൻ മഹമൂദ് സുൽത്താനായപ്പോൾ ബാൽബൻ അദ്ദേഹത്തിന്റെ മന്ത്രിയായി. 1249ൽ ബാൽബന്റെ മകളെ സുൽത്താൻ വിവാഹം ചെയ്തതോടെ ബാൽബന്റെ പദവി ഉയർന്നു. 1266ൽ നാസിറുദ്ദീൻ മഹമൂദിന്റെ മരണശേഷം ബാൽബൻ സുൽത്താൻ ആയിത്തീർന്നു.

## ആദ്യകാലം
മധ്യേഷ്യയിലെ ഒരു തുർക്കി പ്രഭുവിന്റെ പുത്രനായിരുന്നു അദ്ദേഹം. ബാലനായിരിക്കെ, ഗോത്രത്തിലെ മറ്റുള്ളവരോടൊപ്പം അദ്ദേഹത്തെയും മംഗോളിയക്കാർ പിടികൂടുകയും ഗസ്നിയിൽ അടിമകളായി വിൽക്കുകയും ചെയ്തു. ബസ്രയിലെ ഖ്വാജ ജമാൽ ഉദ്-ദിൻ എന്ന സൂഫിക്ക് വിറ്റ അദ്ദേഹത്തിന്റെ പേര് ബഹാ ഉദ് ദ്ദീൻ എന്നാക്കി മാറ്റി. ഖ്വാജ അദ്ദേഹത്തെ ദില്ലിയിലേക്ക് കൊണ്ടുവരുകയും അവിടെ അദ്ദേഹത്തെയും മറ്റ് അടിമകളെയും ഒരു ഇൽബാരി തുർക്ക് വംശജനും 1232 ൽ അടിമയായി പിടികൂടപ്പെട്ടിരുന്ന സുൽത്താൻ ഷംസ്-ഉദ്-ദിൻ ഇൽട്ടുത്മിഷ് വാങ്ങി.

## അവലംബം

വർഗ്ഗം:ദില്ലിയിലെ സുൽത്താന്മാർ
രാമലിംഗ രാജു

സത്യം കമ്പ്യൂട്ടർ സർവീസസ് സ്ഥാപകനും അതിന്റെ മുൻ ചെയർമാനുമായിരുന്നു **ബി. രാമലിംഗ രാജു.** (ജന: 16 സെപ്റ്റം: 1954)
അദ്ദേഹവും ഏതാനും കമ്പനി ഉദ്യോഗസ്ഥരും അക്കൗണ്ട് പുസ്തകങ്ങളിൽ ക്രമക്കേടുകാട്ടി സത്യം കമ്പ്യൂട്ടേഴ്‌സ് സർവീസസ് ലിമിറ്റഡ് നടത്തിയ നിലവിലില്ലാത്ത പണവും ബാങ്ക് ബാലൻസും ₹5040 കോടി (ഏകദേശം 1 ബില്യൺ യുഎസ് ഡോളർ) രൂപയും ഉൾപ്പെടെ 7,136 കോടി രൂപയുടെ തട്ടിപ്പ് നടത്തുകയും ചെയ്തു. 2015ൽ അദ്ദേഹം കോർപ്പറേറ്റ് തട്ടിപ്പിന് ശിക്ഷിക്കപ്പെട്ടു, ഇത് സത്യം കമ്പ്യൂട്ടറിന്റെ തകർച്ചയിലേക്ക് നയിച്ചു.

ആയിരക്കണക്കിന് ജീവനക്കാരും വിദേശത്ത് ശാഖകളുമുണ്ടായിരുന്ന കമ്പനിയുടെ തട്ടിപ്പ് വിദേശത്തും ചലനങ്ങളുണ്ടാക്കിയിരുന്നു. ലാഭം പെരുപ്പിച്ച് കാട്ടിയതിനെത്തുടർന്ന് ഓഹരിവിപണിയിൽ സത്യം കമ്പ്യൂട്ടേഴ്‌സിന്റെ ഓഹരിവില കുതിച്ചുയർന്നിരുന്നു. തട്ടിപ്പ് പുറത്തുവന്നതോടെ ഓഹരിവില കുത്തനെ ഇടിയുകയും നിക്ഷേപകർക്ക് കോടിക്കണക്കിന് രൂപ നഷ്ടപ്പെടുകയും ചെയ്തു. ഇന്ത്യയിലെ ഒന്നാംനിര ഐ.ടി. സേവനദാതാക്കളായിരുന്ന സത്യം കമ്പ്യൂട്ടർ സർവീസസിലെ തട്ടിപ്പ് 2009 ജനവരി ഏഴിനാണ് പുറത്തുവന്നത്.
## ആദ്യകാല ജീവിതം
നാല് മക്കളിൽ മൂത്തവനായ രാമലിംഗ രാജു 1954 സെപ്റ്റംബർ 16 നാണ് ജനിച്ചത്.വിജയവാഡയിലെ ആന്ധ്രാ ലയോള കോളേജിൽ നിന്ന് കൊമേഴ്‌സ് ബിരുദം നേടിയ അദ്ദേഹം പിന്നീട് അമേരിക്കയിലെ ഒഹായോ യൂണിവേഴ്‌സിറ്റിയിൽ നിന്ന് എംബിഎയും നേടി.1977ൽ ഇന്ത്യയിൽ തിരിച്ചെത്തിയ രാജു ഇരുപത്തിരണ്ടാം വയസ്സിൽ വിവാഹം കഴിച്ചു. ധനുഞ്ജയ ഹോട്ടൽസ് ഉൾപ്പെടെ നിരവധി ബിസിനസ്സുകളിലേക്ക് അദ്ദേഹം കടന്നു; ആന്ധ്രാപ്രദേശ് ഇൻഡസ്ട്രിയൽ ഡെവലപ്‌മെന്റ് കോർപ്പറേഷന്റെ (APIDC) ധനസഹായത്തോടെ ശ്രീ സത്യം സ്പിന്നിംഗ് എന്ന പേരിലുള്ള ഒരു കോട്ടൺ സ്പിന്നിംഗ് മില്ലും 9 കോടി രൂപ മുതൽമുടക്കും (1983 വിലനിലവാരം വെച്ച് ഏകദേശം 7 ദശലക്ഷം ഡോളർ വിലമതിക്കുന്നു). ബിസിനസുകൾ പരാജയപ്പെട്ടതോടെ രാജു റിയൽ എസ്റ്റേറ്റിലേക്ക് മാറുകയും മെയ്റ്റാസ് ഇൻഫ്രാ ലിമിറ്റഡ് എന്ന പേരിൽ ഒരു കൺസ്ട്രക്ഷൻ കമ്പനി ആരംഭിക്കുകയും ചെയ്തു.
## അവലംബം

വർഗ്ഗം:വ്യവസായികൾ
വർഗ്ഗം:1954-ൽ ജനിച്ചവർ
വർഗ്ഗം:സെപ്റ്റംബർ 16-ന് ജനിച്ചവർ
മാടായി നിയമസഭാമണ്ഡലം

\
1956 ൽ കേരളം രൂപീകൃതമായതിനുശേഷം 1957 ൽ നടന്ന ആദ്യതിരഞ്ഞെടുപ്പിൽ നിലനിന്നിരുന്ന ഒരു  നിയമസഭാമണ്ഡലമായിരുന്നു മാടായി നിയമസഭാമണ്ഡലം.
മാടായി, മാട്ടൂൽ, കല്ല്യാശ്ശേരി, പാപ്പിനിശ്ശേരി, ചെറുകുന്ന്, കണ്ണപുരം, കുഞ്ഞിമംഗലം, എഴോം, കടന്നപ്പള്ളി, പാണപ്പുഴ എന്നീ പഞ്ചായത്തുകൾ മാടായി നിയമസഭാമണ്ഡലത്തിന്റെ ഭാഗമായിരുന്നു. 1957ലെ ഒന്നാം കേരള നിയമ സഭയിൽ മാടായി മണ്ഡലത്തെ പ്രതിനിധീകരിച്ചത് സ്വാതന്ത്ര സമര സേനാനിയും കമ്മ്യൂണിസ്റ്റ് നേതാവുമായ കെ.പി.ആർ. ഗോപാലൻ ആയിരുന്നു. 1970ൽ എം.വി.രാഘവനും ഈ മണ്ഡലത്തെ പ്രതിനിധീകരിച്ചിട്ടുണ്ട്. പുനസംഘടനയെ തുടർന്ന് പിന്നീട് ഈ മണ്ഡലം ഇല്ലാതായി. ഈ മണ്ഡലത്തിലുല്പ്പെട്ട പഞ്ചായത്തുകൾ അഴീക്കോട്, പയ്യന്നൂർ മണ്ഡലങ്ങളുടെ ഭാഗമായിതീർന്നു.

## '''മെമ്പർമാരും വോട്ടുവിവരങ്ങളും'''

   

## തിരഞ്ഞെടുപ്പുകൾ

* (1) എം. മാഞ്ഞൂരാൻ മരിച്ചതിന് തുടർന്നാണ് 1970-ൽ മാടായി ഉപതിരഞ്ഞെടുപ്പ് നടന്നത്.
## അവലംബം

വിഭാഗം:1977-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾവർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
മാടായി കലാപം

1970 മേയ് മാസത്തിൽ കണ്ണൂർ ജില്ലയിലെ പഴയ മാടായി നിയമസഭാമണ്ഡലത്തിൽ നടന്ന ഉപതിരെഞ്ഞെടുപ്പിന്റെ ഭാഗമായി ഉടലെടുത്ത ഇടവിട്ട അക്രമ സംഭവങ്ങൾ സെപ്റ്റംബർ മാസത്തോടെ ഒരു കലാപമായി മാറി. ഈ കലാപമാണ് **മാടായി കലാപം** എന്നറിയപ്പെടുന്നത്. മുസ്‌ലിം ലീഗ് സി.പി.ഐ (എം) കക്ഷികൾ തമ്മിലാണ് പ്രധാനമായും സംഘർഷങ്ങൾ അരങ്ങേറിയത്. സംഘർഷം നേരിയ തോതിൽ സാമുദായിക മാനം കൈവരിച്ചിരുന്നു. മാടായി പഞ്ചായത്തിലാരംഭിച്ച അക്രമ സംഭവങ്ങൾ വളപട്ടണം മുതൽ രാമന്തളി വരെ വ്യാപിക്കുകയായിരുന്നു. മുസ്‌ലിം ലീഗ് സ്വാധീന പ്രദേശമായ മാട്ടൂൽ, മാടായി പ്രദേശത്തുള്ളവരെ പുറത്തേക്ക് വിടാതെ വ്യാപകമായ ഉപരോധം കലാപസമയത്തുണ്ടായി. ഈ പ്രദേശത്തെ ഭൂമി ഘടന അപ്രകാരമായിരുന്നു. രണ്ടുപേരുടെ മരണം അടക്കം വ്യാപകമായ അക്രമ സംഭവങ്ങളും കൊള്ളയും കലാപത്തിന്റെ ഭാഗമായി നടന്നു. എട്ടിക്കുളത്തെ പള്ളി മുക്രിയായ മുട്ടോൻ കൊച്ചന്റെ പാറക്കൽ അഹമ്മദ് (78) എന്ന വയോധികൻ, ഇരിണാവിൽ വെച്ചു കൊല്ലപ്പെട്ട മുസ്‌ലിം ലീഗ് പ്രാദേശിക നേതാവായ വളപട്ടണം മഹമൂദ് എന്നിവരാണ് ഈ കലാപത്തിൽ കൊല്ലപ്പെട്ടവർ. മഹമൂദിന്റെ കൊലപാതകത്തിൽ ഗൂഢാലോചനയിൽ എം.വി.രാഘവൻ ഉൾപ്പെടെ പ്രതിയായിരുന്നു

## അവലംബം

* 'ഒരു ജന്മം, സഖാവ് എം.വി.രാഘവന്റെ ആത്മകഥ', പേജ് 106 മുതൽ 119 വരെ. (ഡി.സി. ബുക്സ്)

വർഗ്ഗം:സംഭവങ്ങൾ
രാമന്തളി ശുഹദാക്കൾ

കണ്ണൂർ ജില്ലയിലെ ഏഴിമലയോട് ചേർന്ന് കിടക്കുന്ന രാമന്തളിയിൽ 1524ൽ പോർച്ചുഗീസുകാരുമായി എറ്റുമുട്ടി രക്തസാക്ഷ്യം വരിച്ച പതിനേഴ്‌ പേരെയാണ് **രാമന്തളി ശുഹദാക്കൾ** എന്ന പേരിൽ അറിയപ്പെടുന്നത്. കേരളത്തിലെമ്പാടും മുസ്‌ലിം സമൂഹത്തിന് നേരെ പോർച്ചുഗീസുകാർ അക്രമണമഴിച്ചു വിടുക പതിവായിരുന്നു.

അന്ന് കേരളത്തിലെ തുറമുഖങ്ങളിലൊന്നായ എഴിമലയുടെ വടക്കേ താഴ്വരയിൽ താവളമടിച്ച പോർച്ചുഗീസുകാർ രാമന്തളിയിൽ താമസിച്ചിരുന്ന മുസ്‌ലിങ്ങളുടെ പള്ളികൾ ആക്രമിച്ചു തകർത്തു. മുസ്‌ലിം വിഭാഗത്തിൽ പെട്ട ഒരു പെൺകുട്ടിയെ തട്ടിക്കൊണ്ടു പോയ സംഭവമുണ്ടായി. ഈ പെൺകുട്ടിയെ രക്ഷപ്പെടുത്താൻ പോർച്ചുഗീസുകാരുമായി ഏറ്റുമുട്ടാൻ പോയ യുവാക്കളായിരുന്നു ഈ പതിനെഴുപേർ. എന്നാൽ തോക്കുകളും പീരങ്കികളും കൈവശമുണ്ടായിരുന്ന പോർച്ചുഗീസുകാരുമായുണ്ടായ എറ്റുമുട്ടലിൽ പതിനേഴു പേരും കൊല്ലപ്പെട്ടു. പെൺകുട്ടി രക്ഷപ്പെട്ടു എന്നും കൊല്ലപ്പെട്ടു എന്നും അഭിപ്രായമുണ്ട്. പതിനേഴു പേരുടെയും മൃതശരീരങ്ങൾ പോർഗീസുകാർ ഒരു കിണറ്റിലിട്ടു മൂടി. ചില പറങ്കികളും പോരാട്ടത്തിൽ കൊല്ലപ്പെട്ടതായി അഭിപ്രായമുണ്ട്.

ഇപ്പോഴും ഈ പ്രദേശത്ത് നിന്നും പോരാട്ടത്തിന്റെ അവശേഷിപ്പുകൾ കണ്ടെടുക്കുന്നതായി റിപ്പോർട്ടുകൾ ഉണ്ട്.

## പോരാളികളുടെ ഖബറുകൾ
ഇന്നത്തെ രാമന്തളി ജുമാ മസ്ജിദിനോട് ചേർന്ന് ഈ പതിനേഴുപെരുടെയും ഖബറുകൾ സ്ഥിതിചെയ്യുന്നു. അന്നത്തെ എറ്റുമുട്ടലിനുപയോഗിച്ച ആയുധങ്ങളും പോർച്ചുഗീസുകാരുടെ പീരങ്കി ഷെല്ലുകളും ഈ പള്ളിയിൽ സൂക്ഷിച്ചിട്ടുണ്ട്.
## പുറം കണ്ണികൾ
രാമന്തളി ശുഹദാക്കൾ

## അവലംബം

വർഗ്ഗം:സംഭവങ്ങളുമായി ബന്ധപ്പെട്ടവരുടെ ജീവചരിത്രങ്ങൾ
കുമാരപുരം പബ്ലിക്‌ ലൈബ്രറി, കരുവാറ്റ

കരുവാറ്റ പഞ്ചായത്തിൽ പ്രവർത്തിക്കുന്ന ഒരു വായനശാലയാണ് **കുമാരപുരം പബ്ലിക്‌ ലൈബ്രറി**.

## അവലംബം

വർഗ്ഗം:കേരളത്തിലെ വായനശാലകൾ
വിപിൻ വിജയ്

മലയാളചലച്ചിത്രസംവിധായകനാണ് **വിപിൻ വിജയ്**. 2010ൽ പുറത്തിറങ്ങിയ 'ചിത്രസൂത്രം' എന്ന മലയാളചലച്ചിത്രവും നിരവധി ഹ്രസ്വ ചിത്രങ്ങളും സംവിധാനം ചെയ്തിട്ടുണ്ട്. 
## ജീവിതരേഖ
കോഴിക്കോട് സ്വദേശിയായ വിപിൻ വിജയ് കൊൽക്കത്തയിലെ സത്യജിത് റായ് ഫിലിം ആൻഡ് ടെലിവിഷൻ ഇൻസ്റ്റിറ്റിയൂട്ടിൽനിന്നാണ് ബിരുദാനന്തരബിരുദം നേടി. ജർമനിയിലെ ഒബെർഹൗസനിൽ നടന്ന 61ാമത് അന്താരാഷ്ട്ര ഹ്രസ്വചലച്ചിത്രമേളയിൽ വിപിൻ വിജയ്‌യുടെ റെട്രോസ്‌പെക്ടിവ് പ്രദർശിപ്പിച്ചു.

## ഹ്രസ്വ ചിത്രങ്ങൾ
*ഉന്മത്തബുധം ജഗത്
*എ പെർഫ്യൂംഡ് ഗാർഡൻ
*വിഷപർവം
*ബ്രോക്കൻ ഗ്ലാസ്
*ക്ഷുരസ്യധാര
*വീഡിയോ ഗെയിം
*'ദ ഇഗോട്ടിക് വേൾഡ്'
## അവലംബം


വർഗ്ഗം:മലയാളചലച്ചിത്രസംവിധായകർ
വർഗ്ഗം:കോഴിക്കോട് ജില്ലയിൽ ജനിച്ചവർ
എമിലി ഷെങ്കൽ

നേതാജി സുഭാഷ് ചന്ദ്രബോസിന്റെ സഹയാത്രികയും ഭാര്യയുമായിരുന്നു **എമിലി ഷെങ്കൽ**(26 ഡിസംബർ 1910 – മാർച്ച് 1996). ഓസ്ട്രിയൻ സ്വദേശിയായിരുന്നു. 
## ആദ്യകാല ജീവിതം
1910 ഡിസംബർ 26-ന് വിയന്നയിൽ ഒരു കത്തോലിക്ക കുടുംബത്തിൽ ജനിച്ചു. . എമിലിയുടെ പിതാവിന് മകളെ പഠിപ്പിക്കുവാൻ താല്പര്യമുണ്ടായിരുന്നില്ല. വൈകി പഠനം തുടങ്ങിയ എമിലിയുടെ പുരോഗതിയിൽ തൃപ്തനാവാതെ പിതാവ് എമിലിയെ കന്യാസ്ത്രീ ആക്കുവാനായി ഒരു മഠത്തിൽ ചേർത്തു. നാലു വർഷം അവിടെ കഴിഞ്ഞുവെങ്കിലും ഒരു കന്യാസ്ത്രീ ആകുവാൻ താല്പര്യമില്ലാതെ എമിലി സ്കൂളിലേക്ക് മടങ്ങി, തന്റെ ഇരുപതാം വയസ്സിൽ സ്കൂൾ വിദ്യാഭ്യാസം പൂർത്തിയാക്കി. അപ്പോഴേക്കും ദി ഗ്രേറ്റ് ഡിപ്രഷൻ എന്നറിയപ്പെട്ട സാമ്പത്തികമാന്ദ്യം യൂറോപ്പിൽ ആരംഭിച്ചിരുന്നു. തന്മൂലം എമിലി കുറച്ചു വർഷങ്ങൾ തൊഴിൽ രഹിതയായി കഴിഞ്ഞു.
ഡോ. മാഥൂർ എന്ന പൊതു സുഹൃത്താണ് എമിലിയെ സുഭാഷ് ചന്ദ്ര ബോസിന് പരിചയപ്പെടുത്തിയത്. ബോസ് ‘’ദി ഇന്ത്യൻ സ്ട്രഗിൾ’’ എന്ന പുസ്തകം എഴുതിക്കൊണ്ടിരുന്ന കാലമായിരുന്നു അത്. എഴുത്തിൽ തന്നെ സഹായിക്കുവാൻ ഷോർട്ട് ഹാൻഡും ഇംഗ്ലീഷ് ഭാഷാപരിചയവും ഉണ്ടായിരുന്ന എമിലിയെ ബോസ് നിയമിച്ചു. അധികം വൈകാതെ പ്രണയത്തിലായ അവർ 1937-ൽ ഹിന്ദുമതാചാരപ്രകാരം വിവാഹിതരായി. എന്നാൽ ഈ വിവാഹത്തിന് പുരോഹിതനോ സാക്ഷികളോ നിയമപ്രകാരമുള്ള രേഖകളോ ഉണ്ടായിരുന്നില്ല. ഇന്ത്യയിലേക്ക് മടങ്ങിയ ബോസ്സ് പിന്നീട് 1941 ഏപ്രിലിലും 1943 ഫെബ്രുവരിയിലും നാസി ജർമ്മനിയിലെത്തി.

## ബെർലിനിൽ
ബെർലിനിൽ ബോസിന് താമസിക്കുവാൻ ഒരു ആഡംബര വസതി ഒരുക്കിയിരുന്നു. അദ്ദേഹത്തെ സേവിക്കുവാൻ ബട്ട്ലർ, പാചകക്കാരൻ, തോട്ടക്കാരൻ തുടങ്ങിയ സൗകര്യങ്ങൾ എസ് എസ്സ് ഒരുക്കിയിരുന്നു. എമിലി അദ്ദേഹത്തോടൊപ്പം അവിടെ താമസം തുടങ്ങി. എന്നാൽ ജർമ്മൻ ഉദ്യോഗസ്ഥർക്ക് എമിലിയെ അത്ര പഥ്യമായിരുന്നില്ല.   യുദ്ധക്കെടുതികളുടെ കാലത്ത് ഒരു സുഖജീവിതം തേടി ബോസിനൊപ്പം കൂടിയ ഒരാൾ എന്ന നിലക്കാണ് പലരും എമിലിയെ കണ്ടത്.   ബോസും എമിലിയും  വിവാഹിതരായിരുന്നു എന്നവർ കരുതിയില്ല.
1942 നവംബറിൽ എമിലി ഒരു പെൺകുഞ്ഞിന് ജന്മം നൽകി. 1943 ഫെബ്രുവരിയിൽ എമിലിയേയും മകളേയും വിട്ട് ബോസ് ഒരു ജർമ്മൻ അന്തർവാഹിനിയിൽ ജപ്പാന്റെ അധീനതയിലായിരുന്ന തെക്കുകിഴക്കൻ ഏഷ്യയിലെത്തി. അവിടെ ജപ്പാന്റെ സഹായത്തോടെ ഇന്ത്യൻ നാഷണൽ ആർമിയും ആസാദ് ഹിന്ദ് എന്ന പേരിൽ സ്വതന്ത്ര ഇന്ത്യക്കായി ഒരു താൽക്കാലിക ഭരണകൂടവും സ്ഥാപിച്ചു. 1945 ഓഗസ്റ്റ് 18-ന് തായ്‌വാനിലെ തായ്പേയിൽ ഉണ്ടായ ഒരു വിമാനാപകടത്തിൽ ബോസ് കൊല്ലപ്പെട്ടുവെന്ന് കരുതപ്പെടുന്നു.

## പിൽക്കാല ജീവിതം
എമിലിയും മകളും യുദ്ധത്തെ അതിജീവിച്ചു.  വിവാഹശേഷമുള്ള 9 വർഷത്തിനിടയിൽ മൂന്നുവർഷം മാത്രമേ എമിലിയും ബോസും ഒരുമിച്ച് കഴിഞ്ഞുള്ളൂ. യുദ്ധത്തിനു ശേഷം എമിലി ഒർ ട്രങ്ക് ഓഫീസിൽ ജോലി ചെയ്ത് തന്റെ മാതാവും മകളുമടങ്ങുന്ന കുടുംബം പുലർത്തി.  സുഭാഷ് ചന്ദ്ര ബോസിന്റെ സഹോദരൻ ശരത്ചന്ദ്ര ബോസ് എമിലിയേയും മകളേയും ഓസ്റ്റ്രിയയിൽ സന്ദർശിച്ചിരുന്നു. ബോസിന്റെ കുടുംബം അവരെ സ്വീകരിച്ചിരുന്നുവെങ്കിലും എമിലി ഒരിക്കലും ഇന്ത്യ സന്ദർശിച്ചില്ല. പിൽക്കാലത്തും ബോസുമായുള്ള ബന്ധത്തെക്കുറിച്ച് സംസാരിക്കുവാൻ എമിലി താല്പര്യം കാണിച്ചില്ല.  1996-ൽ അവർ അന്തരിച്ചു.

## അവലംബം


വർഗ്ഗം:ഡിസംബർ 26-ന് ജനിച്ചവർ
വർഗ്ഗം:1910-കളിൽ ജനിച്ചവർ
വർഗ്ഗം:1996-ൽ മരിച്ചവർ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വിളയിൽ ഫസീല

പ്രസിദ്ധയായ മാപ്പിളപ്പാട്ട്  ഗായികയാണ് **വിളയിൽ ഫസീല**. വി.എം. കുട്ടിയോടൊത്ത് നിരവധി സ്റ്റേജ് പരിപാടികളും അവതരിപ്പിച്ചു. വിളയിൽ വത്സല എന്നറിയപ്പെട്ടിരുന്ന ഇവർ പിന്നീട് ഇസ്ലാം മതം സ്വീകരിച്ച് വിളയിൽ ഫസീല എന്ന പേർ സ്വീകരിക്കുകയായിരുന്നു.
## ജീവിതരേഖ
ഉള്ളാട്ടുതൊടി കേളന്റെയും ചെറുപെണ്ണിന്റേയും മകളായി 
മലപ്പുറം ജില്ലയിലെ ഏറനാട് താലൂക്കിലെ ചീക്കോട്  പഞ്ചായത്തിൽ വിളയിൽ ആണ് വത്സല ജനിച്ചത്. ഭർത്താവ് പരേതനായ വലിയപറമ്പിൽ ടികെ മുഹമ്മദലി. മക്കൾ: ഫയാദ് , അലി , ഫഹീമ . 'മുഹമ്മദ് മുസ്തഫ' എന്ന ചിത്രത്തിൽ പി.ടി. അബ്ദു റഹ്മാന്റെ രചനയായ 'അഹദവനായ പെരിയോനേ....' എന്ന ഗാനം എം.എസ്. വിശ്വനാഥന്റെ സംഗീതത്തിൽ വിളയിൽ ഫസീല ആദ്യമായി പാടി. സ്വദേശത്തും വിദേശത്തും പരിപാടികൾ നടത്തിയിട്ടുണ്ട്. നിരവധി ഹിറ്റു മാപ്പിളഗാനങ്ങൾ അവർ പാടി. കിരികിരി ചെരിപ്പുമ്മൽ അണഞ്ഞുള്ള പുതുനാരി.., ആമിന ബീവിക്കോമന മോനേ..., ഹജ്ജിൻറെ രാവിൽ ഞാൻ കഅബം കിനാവ് കണ്ടു.., മക്കത്തെ രാജാത്തിയായി...,
മുത്തിലും മുത്തൊളി..., കടലിൻറെയിക്കരെ വന്നോരെ ഖൽബുകൾ വെന്തു പുകഞ്ഞോരെ.., ആകെലോക കാരണമുത്തൊളി.., ഉടനെ കഴുത്തെൻറെ.., ആനെ മദപ്പൂ.., കണ്ണീരിൽ മുങ്ങി..., മണി മഞ്ചലിൽ... തുടങ്ങിയവയാണ് പ്രധാന പാട്ടുകൾ. മണവാട്ടി കരംകൊണ്ട് (പതിനാലാം രാവ്), കൊക്കരക്കൊക്കര കോയിക്കുഞ്ഞേ (മൈലാലാഞ്ചി), തക്കാളിക്കവിളത്ത് (സമ്മേളനം), ഫിർദൗസിൽ അടുക്കുമ്പോൾ (1921) എന്നീ സിനിമാഗാനങ്ങളും പാടി

2023 ആഗസ്റ്റ് 12 ന് മരണമടഞ്ഞു.

## പുരസ്കാരങ്ങൾ
*കേരള മാപ്പിള കലാ അക്കാദമി ഏർപ്പെടുത്തിയ ലൈഫ്‌ ടൈം അച്ചീവ്‌മെന്റ്‌ അവാർഡ്‌
## അവലംബം


വർഗ്ഗം:മാപ്പിളപ്പാട്ട് ഗായകർ
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:ഓഗസ്റ്റ് 12-ന് മരിച്ചവർ
സീൻപോളിസ്

**സീൻപോളിസ്** ഒരു മെക്സിക്കൻ സിനിമ തീയറ്റർ ശൃഖലയാണ്. സീൻപോളിസ് എന്ന വാക്കിനർത്ഥം 'സിനിമയുടെ തലസ്ഥാനം' 'സിനിമയുടെ നഗരം' എന്നൊക്കെയാണ്. 

സീൻപോളിസ് മെക്സിക്കോയിലെ ഏറ്റവും വലുതും(214 theaters in 97 cities), മെക്സിക്കോക്ക് പുറമേ ഗ്വാട്ടിമാല, എൽ സാൽവദോർ, പനാമ, കൊളംബിയ, പെറു, ബ്രസീൽ, ഇന്ത്യ, അമേരിക്ക, ബൊഗോട്ട, ഹോണ്ടുറാസ് എന്നിവിടങ്ങളിലായി 335 തിയേറ്ററുകളും 3185 സ്ക്രീനുകളും 27197ലധികം ജോലിക്കാരുമായി ലോകത്തെ നാലാമത്തെ വലിയ സീൻപ്ളക്സ് ശൃഖലയാണ്. 

1947ൽ 'സീൻ മൊറിലോസ്' എന്ന പേരിൽ മെക്സിക്കോയിലെ മൊറിലിയയിൽ എൻറിക് റാമിറസ് വിയ്യലോൺ തുടങ്ങിയ സംരംഭമാണിത്. ഈ കമ്പനി 1994ൽ 'സീൻപോളിസ്' എന്ന പേരിൽ റീബ്രാൻഡ് ചെയ്യപ്പെട്ടു.

2010ൽ 1500 കോടി രൂപയുടെ നിക്ഷേപവുമായി സീൻപോളിസ് ഇന്ത്യയിലെത്തി.  കോഴിക്കോട്, കൊച്ചി, അമൃതസർ, പൂണെ, ബംഗളൂരു, പാറ്റ്ന, അഹമ്മദാബാദ്, സൂററ്റ്, ഭോപ്പാൽ, ലുധിയാന, മംഗളൂരു, ജയ്പൂർ, ഹൈദരാബാദ്, ഹൂബ്ലി, താണെ, വിജയവാഡ, മുംബൈ, ചെന്നൈ, ഗുവാഹത്തി, വഡോദര, നാഗ്പൂർ, ഗാസിയാബാദ് എന്നിവിടങ്ങളിലായി 500-ലധികം സ്ക്രീനുകൾ ഇന്ത്യയിലുണ്ട്.  . 2014ൽ ഇന്ത്യൻ മുൾട്ടിപ്ലക്സ് സംരംഭം ആയ ഫൺ സിനിമാസ് നെ സീൻപോളിസ് ഏറ്റെടുത്തു.
## അവലംബം
യോഹാൻ പാക്കൻബേൽ

ജർമ്മൻ സംഗീതജ്ഞനും സംഗീതശില്പരചയിതാവുമായിരുന്നു **യോഹാൻ പാക്കൻബേൽ** (1653 – 1706). ബറോഖ് കാലഘട്ടത്തിലെ സംഗീതരംഗത്ത് മികച്ച സംഭാവനകൾ നൽകിയിരുന്ന പാക്കൻബേൽ അക്കാലത്തെ പ്രമുഖ സംഗീതജ്ഞന്മാരെ നിർണ്ണായകമായി സ്വാധീനിയ്ക്കുകയുണ്ടായി.

## പുറംകണ്ണികൾ
*Johann Pachelbel's biography at HOASM.org
*A list of Pachelbel's works with cross-references from Perreault's numbers to Tsukamoto, Welter and Bouchard and to selected editions 
*Pachelbel Street – Archives of J.Pachelbel's Works , includes a complete catalogue of Pachelbel's works compiled by Hideo Tsukamoto
*[ Johann Pachelbel at Allmusic.com]
*FindAGrave Profile

## അവലംബം

വർഗ്ഗം:ജർമ്മൻ സംഗീതജ്ഞർ
വർഗ്ഗം:18-ആം നൂറ്റാണ്ടിൽ മരിച്ചവർ
വർഗ്ഗം:സംഗീതജ്ഞർ
വർഗ്ഗം:ബറോഖ് കാലഘട്ടത്തിൽ ജീവിച്ചവർ
വർഗ്ഗം:1653-ൽ ജനിച്ചവർ
വർഗ്ഗം:1706-ൽ മരിച്ചവർ
ഹൈപ്പർ തൈറോയ്ഡിസം

സ്ത്രീകൾ നേരിടുന്ന ആരോഗ്യ പ്രശ്‌നങ്ങളിൽ പ്രധാനമാണ് **ഹൈപ്പോതൈറോയ്ഡിസം**. നാൽപത് വയസ്സിന് മുകളിലുള്ള സ്ത്രീകളിലാണ് സാധാരണയായി ഇത് കണ്ടുവരുന്നത്. ഗർഭകാലവുമായി ബന്ധപ്പെട്ടാണ് സ്ത്രീകളിൽ ഹൈപ്പോതൈറോയ്ഡ് പ്രശ്‌നങ്ങൾ പലപ്പോഴും തലപൊക്കുക.

ശരീരത്തിലെ പ്രധാനപ്പെട്ട ഗ്രന്ഥികളിലൊന്നാണ് തൈറോയ്ഡ് ഗ്രന്ഥി. ശരീരത്തിലെ ഉപാപചയ പ്രവർത്തനങ്ങളെ മുഴുവൻ നിയന്ത്രിക്കുന്നത് തൈറോയ്ഡ് ഹോർമോണിന്റെ ഉൽപാദനമാണ് ഇവയുടെ ധർമം. തൈറോക്‌സിൻ, കാൽസിടോണിൻ എന്നീ ഹോർമോണുകളാണ് തൈറോയ്ഡ് ഗ്രന്ഥി ഉൽപ്പാദിപ്പിക്കുന്നത്.ശരീരത്തിനാവശ്യമായ ഊർജ്ജം ഉൽപാദിപ്പിക്കുന്ന ജൈവരാസ പ്രവർത്തനങ്ങളെ നിയന്ത്രിക്കുന്നതാണ് തൈറോയ്ഡ് ഹോർമോണിന്റെ പ്രധാനജോലി. ശരീരകോശങ്ങളുടെ വിഘടനയും വളർച്ചയും നിയന്ത്രിക്കുന്നതും നമുക്ക് ഉന്മേഷവും ഊർജസ്വലതയും നൽകുന്നതും തൈറോയ്ഡ് ഹോർമോണുകളാണ്.

ഈ ഹോർമോണുകളുടെ ഉൽപാദനത്തിൽ ഗണ്യമായ കുറവ് വരുമ്പോഴാണ് ഹൈപ്പോതൈറോയ്ഡ് എന്ന അവസ്ഥയുണ്ടാകുന്നത്.  തളർച്ച, വിഷാദം, ശരീരോഷ്മാവിലുണ്ടാകുന്ന കുറവ്, അമിതമായി തടി വക്കുക, ചർമ്മം വരണ്ടു പോകുക, മുടികൊഴിച്ചിൽ, മുഖവും കൈകാലുകളും ചീർത്തുവരിക, മണവും രുചിയും മനലസ്സിലാകാൻ സാധിക്കാതെ വരിക, ഹൃദയമിടിപ്പിലുണ്ടാകുന്ന ഗണ്യമായ കുറവ്, മലബന്ധം, ഓർമ്മക്കുറവ്, ശ്രദ്ധയില്ലായ്മ, പരുപരുത്ത ശബ്ദം, ക്രമം തെറ്റിയും അമിത രക്തസ്രാവത്തോടുകൂടിയും ഉണ്ടാകുന്ന ആർത്തവം, പേശികളിലെ വേദന, വന്ധ്യത, ഉയർന്ന കൊളസ്‌ട്രോൾ എന്നിവയെല്ലാം ഹൈപ്പോ തൈറോയ്ഡുമായി ബന്ധപ്പെട്ടുണ്ടാകുന്ന ശാരീരിക പ്രയാസങ്ങളാണ്. 

## പുറംകണ്ണികൾ
* Patient information: Hyperthyroidism Article at UpToDate
* Merck Manual article about hyperthyroidism
* 
* What is Hyperthyroidism, Causes, Symptoms, Diagnosis, Treatment, Prevention 
## അവലംബം

വർഗ്ഗം:ആരോഗ്യം
വർഗ്ഗം:സ്ത്രീകളെ സംബന്ധിച്ച വിഷയങ്ങൾ
വർഗ്ഗം:ഹോർമോൺ രോഗങ്ങൾ
ദിൻഹാ നാലാമൻ

ആസ്സീറിയൻ സഭയുടെ കാതോലിക്കോസ്-പാത്രിയർക്കീസായിരുന്നു **മാർ ദിൻഹാ നാലാമൻ**((15 സെപ്റ്റംബർ 1935 – 26 മാർച്ച് 2015)

## ജീവിതരേഖ
1935 സെപ്റ്റംബർ 15-ന് ഇറാഖിലെ ദർബൻദോക്കി ഗ്രാമത്തിൽ ജനിച്ച ദിൻഹ കനാനിയ 1949 സെപ്റ്റംബർ 12-ന് ശെമ്മാശ സ്ഥാനവും 1957 ജൂലൈ 15-ന് വൈദികസ്ഥാനവും സ്വീകരിച്ചു. 1962-ൽ ടെഹറാനിലെ മെത്രാനായി തെരഞ്ഞെടുക്കപ്പെട്ടു.  

2015 മാർച്ച് 26-ന് അമേരിക്കയിലെ മിനസോട്ടയിലെ മയോക്ലിനിക്കിൽ വെച്ച് കാലം ചെയ്തു.
## അവലംബം

## ബാഹ്യ ലിങ്കുകൾ
* Official site of the Assyrian Church of the East
* His biography from the Church of the East in India

വർഗ്ഗം:മെത്രാന്മാർ
വർഗ്ഗം:സെപ്റ്റംബർ 15-ന് ജനിച്ചവർ
വർഗ്ഗം:മാർച്ച് 26-ന് മരിച്ചവർ
വർഗ്ഗം:1935-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:കിഴക്കിന്റെ അസ്സീറിയൻ സഭയുടെ കാതോലിക്കോസുമാർ
മംഗലാപുരം സെൻട്രൽ തീവണ്ടിനിലയം

മംഗലാപുരത്തെ രണ്ട് പ്രധാന തീവണ്ടി നിലയങ്ങളിൽ ഒന്നാണ്  **മംഗളൂരു  സെൻട്രൽ** (രണ്ടാമത്തേത്  മംഗളൂരു  ജങ്ഷൻ). ഷൊറണൂർ -  മംഗളൂരു ,  മംഗളൂരു  - ഹസ്സൻ പാതകളിൽ സ്ഥിതിചെയ്യുന്ന ഈ തീവണ്ടിനിലയം 1907-ൽ നിർമ്മിച്ചു. 2006-ൽ റെയിൽപ്പാത ബ്രോഡ് ഗേജാക്കി. പുതുക്കിയ പാത യാത്രത്തീവണ്ടികൾക്ക് 2007-ൽ തുറന്നു. 

## അവലംബം

വർഗ്ഗം:തീവണ്ടിനിലയം
വർഗ്ഗം:2007
വർഗ്ഗം:കർണാടകയിലെ കെട്ടിടങ്ങളും നിർമ്മിതികളും
അൻസൽ പ്ലാസ വ്യാജ ഏറ്റുമുട്ടൽ കൊല

2002 നവംബർ 3ന് തെക്കൻ ഡൽഹിയിലെ *അൻസൽ പ്ലാസ* (Ansal Plaza) വ്യാപാര സമുച്ചയത്തിലെ അണ്ടർ ഗ്രൗണ്ട് പാർക്കിംഗ് ഏരിയയിൽ വെച്ച് ഡൽഹി പോലീസ്  തീവ്രവാദികളെന്നു ആരോപിച്ചു രണ്ട് പേരെ വെടിവെച്ചു കൊന്ന സംഭവമാണ് **അൻസൽ പ്ലാസ വ്യാജ ഏറ്റുമുട്ടൽ കൊല** എന്നറിയപ്പെടുന്നത്. എന്നാൽ സംഭവത്തിന്‌ ദൃക്സാക്ഷിയായ ഡോക്ടർ ഹരികൃഷ്ണ നടന്നത് വ്യാജ ഏറ്റുമുട്ടൽ കൊലയാണെന്നും സംഭവത്തിന്‌ താൻ സാക്ഷിയനെന്നും പ്രഖ്യാപിച്ചു രംഗത്ത്‌ വന്നതോടെ സംഭവം വിവാദമായി.

ഏറ്റുമുട്ടൽ കൊലക്ക് ശേഷം പത്ര സമ്മേളനം നടത്തിയ പോലീസ് രഹസ്യ വിവരം കിട്ടിയതനുസരിച്ച് വ്യാപാര സമുച്ചയം ആക്രമിക്കാനെത്തിയ തീവ്രവാദികളെയാണ് സാഹസികമായി കൊലപ്പെടുത്തിയതെന്നും  കൊല്ലപ്പെട്ടവരുടെ കയ്യിൽ ആയുധങ്ങളും തിരിച്ചറിയൽ കാർഡും കണ്ടെടുത്തുവെന്നും പ്രസ്താവിച്ചു. മീഡിയകളിൽ വെടിയേറ്റ്‌ കയ്യിൽ ആയുധങ്ങളുമായി മരിച്ചു കിടക്കുന്ന രണ്ട് പേരുടെ ചിത്രങ്ങളും വാർത്തകളും വരാൻ ആരംഭിച്ചു. പോയിന്റ് ബ്ലാങ്കിൽ നിന്ന് നെറ്റിയിൽ വെടിയേറ്റ രീതിയിലായിരുന്നു മൃതദേഹങ്ങൾ.

## ഡോക്ടർ ഹരികൃഷ്ണയുടെ വെളിപ്പെടുത്തൽ
ദൽഹി പോലീസിന്റെ പത്രസമ്മേളനം കഴിഞ്ഞു ഏതാനും മണിക്കൂറുകൾക്ക് ശേഷം ദൽഹിയിലെ ഗൈനക്കോളജി - കാൻസർ സ്പെഷലിസ്റ്റ് ആയ ഡോക്ടർ ഹരികൃഷ്ണ ഞെട്ടിപ്പിക്കുന്ന ഒരു വെളിപ്പെടുത്തലുമായി രംഗത്തെത്തി. കാർ പാർക്കിംഗ് ഏരിയയിൽ വെടിയേറ്റ്‌ മരിച്ചവരെ പോലീസ് വ്യാജ ഏറ്റുമുട്ടലിൽ വധിക്കുകയായിരുന്നുവെന്നും മുഴുവൻ സംഭവങ്ങൾക്കും താൻ ദൃക്സാക്ഷിയാണെന്നും അദ്ദേഹം പ്രസ്താവിച്ചു. സ്വകാര്യ ആവശ്യത്തിനായി മാളിൽ പോയശേഷം കാർ എടുക്കാൻ പാർക്കിംഗ് ഏരിയയിൽ തിരികെ പോകവെയാണ് ഈ സംഭവത്തിന്‌ സാക്ഷിയായത്. അദ്ദേഹത്തിന്റെ വാക്കുകളിൽ " അവരെ പോലീസ് സാഹസികമായി ഏറ്റുമുട്ടലിൽ കൊലപ്പെടുത്തി എന്ന വാദം തെറ്റാണ്. പോലീസ് വാഹനത്തിൽ നിന്ന് അവരെ ഇറക്കി കൊണ്ട് വരികയായിരുന്നു. എന്തോ മയക്കു മരുന്ന് കുത്തിവെച്ച പോലെ വേച്ചു വേച്ചാണ് അവർ നടന്നിരുന്നത്. അവരെ വെടിവെച്ചു കൊല്ലുന്നതിനും കയ്യിൽ ആയുധങ്ങൾ വെച്ച് കൊടുക്കുന്നതിനും താൻ സാക്ഷിയാണ് ". ഈ വെളിപ്പെടുത്തലോടെ സംഭവം വൻ വിവാദമായി മാറി. അൻസൽ പ്ലാസയിൽ നടന്നത് ഡൽഹി പോലീസിന്റെ വ്യാജ ഏറ്റുമുട്ടൽ നാടകമാനെന്നു പ്രഖ്യാപിച്ചു മനുഷ്യാവകാശ സംഘടനകളും മീഡിയകളും രംഗത്ത്‌ വന്നു.

ഈ വെളിപ്പെടുത്തൽ നടത്തിയതിന്റെ പിന്നാലെ ഇതിന്റ പേരിൽ വധഭീഷണിയുണ്ടെന്ന് പ്രഖ്യാപിച്ചു അദ്ദേഹം ഒളിവിൽ പോയി. ഈ വെളിപ്പെടുത്തലോടെ മുഖം നഷ്ടപ്പെട്ട പോലീസ് ആദ്യം നിഷേധിച്ചെങ്കിലും പിന്നീട് വിശദമായ അന്വേഷണം നടത്തുമെന്ന് പ്രഖ്യാപിച്ചു. ഡോക്റ്റർ ഹരികൃഷ്ണക്ക് സംരക്ഷണം കൊടുക്കാമെന്ന ഉറപ്പിനെ തുടർന്നു പുറത്തു വന്ന അദ്ദേഹം നവംബർ 9ന് വിശദമായ പത്രസമ്മേളനത്തിൽ സംഭവങ്ങൾ മുഴുവൻ വിവരിക്കുകയുണ്ടായി.

ഈ സംഭവത്തിന്‌ ശേഷം ഡോക്ടർ ഹരികൃഷ്ണയോട് പോലീസ് നിരന്തരം വൈരാഗ്യപരമായാണ്‌  പോലിസിന്റെ പീഡനം മൂലം അദ്ദേഹത്തിന് ഡൽഹി‌ ഗ്രേറ്റർ കൈലാഷിൽ നല്ല നിലയിൽ നടത്തിയിരുന്ന ക്ലിനിക്‌ പൂട്ടി ഡൽഹി വിട്ടു പോകേണ്ടി വന്നു.

ഈ വ്യാജ ഏറ്റുമുട്ടലിന്റെ സൂത്രധാരനായി കരുതപ്പെടുന്ന ഡൽഹി പോലീസിലെ സ്പെഷ്യൽ ഓപ്പറേഷൻ സ്ക്വാഡിലെ അസിസ്റ്റൻറ് പോലീസ് കമ്മീഷണറായിരുന്നു രജ്‌ബീർ സിങ് പിന്നീട് ദുരൂഹമായ രീതിയിൽ ഗുഡ്ഗാവിലെ വസ്തു ഇടപാടുകാരനായ വിജയ് ഭരദ്വാജിൻറെ ഓഫീസിൽ തലയ്ക്കു പോയിന്റ് ബ്ലാങ്കിൽ നിന്ന് തോക്കുകൊണ്ടുള്ള വെടിയേറ്റ്‌ മരിച്ചു

## അവലംബം

വർഗ്ഗം:സംഭവങ്ങൾ
വർഗ്ഗം:2002